Downloaded from YTS.MX
Official YIFY movies site: YTS.MX
Δεν είχε σημασία πόσο καλός άνθρωπος ήσουν
ή πόσο πολύ φρόντιζες τα παιδιά σου.
Δεν έχουν σημασία όλα αυτά.
Δεν το καταλαβαίνεις καν, γιατί η μόνη σου έννοια είναι να μαστουρώσεις.
Έχασα τα πάντα.
Αυτή η ιστορία πρέπει να ειπωθεί.
Αυτό είναι κρακ.
Το θεωρείτε το γκλαμουράτο ναρκωτικό της εποχής;
Υπάρχουν παντού ενδείξεις για πολύ χρήμα και μεγάλη διακίνηση ναρκωτικών.
Η δημοσιογραφική κάλυψη αναπαρήγαγε τα στερεότυπα και τη συνηθισμένη ρητορική.
Το μωρό αυτό γεννήθηκε εθισμένο στην κοκαΐνη.
Έχουν φτάσει σε σχολική ηλικία.
Μια ολόκληρη γενιά έχει καταδικαστεί σε θάνατο.
Δεν είναι απλώς συμμορίες παιδιών πια.
Είναι αρπακτικά.
Τα ναρκωτικά κατηγορήθηκαν για όλες τις πληγές
που η κοινωνία επέτρεψε να κακοφορμίσουν και δεν ήταν πρόθυμη να αντιμετωπίσει.
Δεν πρέπει να δείχνουμε ανοχή στη χρήση και στη διακίνηση ναρκωτικών.
Σας δίνω τον λόγο μου, αυτή η μάστιγα θα εξαφανιστεί!
Ακόμα μαζεύουμε τα συντρίμμια από τη δεκαετία του '80.
Γιατί;
Επειδή οι λύσεις δεν σχεδιάστηκαν για να βοηθήσουν όσους είχαν πρόβλημα.
Απλώς πες όχι.
Δεν έχει καμία διαφορά.
Είτε μετέφεραν οι ίδιοι το πακέτο
είτε έκαναν τα στραβά μάτια όταν το μετέφερε άλλος,
είναι το ίδιο ένοχοι.
Η εποχή του κρακ άλλαξε τα πάντα στη μαύρη κοινότητα,
και τελικά, σε όλη την Αμερική.
Με βαθιά επίγνωση της ευθύνης
που μου δίνει η εμπιστοσύνη σας,
δέχομαι την υποψηφιότητα για την προεδρία των ΗΠΑ.
Ο Ρέιγκαν υπόσχεται πλούτο για όλους,
βελτίωση της ζωής όλων, ειδικά των απογοητευμένων λευκών ψηφοφόρων.
Ας κάνουμε μαζί μια νέα αρχή.
Και για να το καταφέρει αυτό,
προώθησε μια ελεύθερη αγορά που θα έβγαζε τον κόσμο από τη φτώχεια.
Για όσους δεν έχουν δουλειά, θα δημιουργήσουμε νέες ευκαιρίες,
ειδικά στις φτωχογειτονιές όπου διαμένουν.
Για όσους έχουν χάσει κάθε ελπίδα,
θα την επαναφέρουμε και θα τους καλωσορίσουμε στην εθνική μας εκστρατεία
για μια σπουδαία Αμερική.
ΜΑΖΙ… ΜΙΑ ΝΕΑ ΑΡΧΗ
Τη δεκαετία του '80 έβλεπες το χρήμα να ρέει.
Φέρνω στον νου μου την ταινία Γουόλ Στριτ
και τον Γκέκο, που τον υποδύθηκε ο Ντάγκλας.
Η απληστία, ελλείψει καλύτερης λέξης, είναι κάτι καλό.
ΚΕΦΑΛΑΙΟ ΠΡΩΤΟ Η ΑΠΛΗΣΤΙΑ ΕΙΝΑΙ ΚΑΤΙ ΚΑΛΟ
Η πόλη αρχίζει να επιστρέφει.
Νιώθεις μια αισιοδοξία.
Τα κλαμπ γεμίζουν πάλι.
Ο τρόπος ζωής θύμιζε γιορτή,
και η κόκα ήταν μέρος αυτού του τρόπου ζωής.
Την πρώτη φορά που έκανα κοκαΐνη…
είπα…
"Θεέ μου!
Πού ήταν τόσο καιρό;"
Ήταν το ναρκωτικό της γκλαμουριάς, ο κόσμος χόρευε συνεχώς.
Μερικές φορές έμενα ξύπνιος επί τρεις νύχτες.
Έπινα νερό και συνέχιζα.
Ήταν αποδεκτό.
Ήταν αποδεκτό στην τζαζ και στην ποπ κουλτούρα.
Ήταν το ψυχαγωγικό ναρκωτικό της ελίτ.
Πολλοί στον χώρο μου το κάνουν.
Υπάρχει μεγάλη πίεση και βγάζουν ένα σωρό λεφτά.
-Έχεις δοκιμάσει ποτέ; -Κάνα δυο φορές.
Λατρεύω την κοκαΐνη.
Ανυπομονούσα να πιάσω δουλειά και να βγάζω λεφτά
επειδή ήθελα αυτόν τον τρόπο ζωής.
Η ταινία Ο Σημαδεμένος έκανε πολύ δημοφιλή τη χρήση κοκαΐνης.
Ήμασταν στα κλαμπ με τα εκατοσταδόλαρά μας
και κάναμε τον Σημαδεμένο.
Είχε ένα γκλάμουρ όλο αυτό,
επειδή το έκαναν όσοι έβγαζαν λεφτά.
Η κοκαΐνη ήταν πολυτέλεια τότε.
Αυτοί που οδηγούσαν Mercedes
ή BMW σνίφαραν κόκα.
Το συγκεκριμένο ναρκωτικό, η κοκαΐνη σε σκόνη,
δεν ήταν προσιτό στους φτωχούς μη λευκούς
επειδή ήταν πολύ ακριβό.
Ήταν πολυτέλεια για εμάς.
Με τον Ρέιγκαν, ο πλούτος των λίγων πολλαπλασιάζεται
εις βάρος των πολλών.
Η κυβέρνηση Ρέιγκαν αποκλείει
μισό εκατομμύριο από τα επιδόματα πρόνοιας,
ένα εκατομμύριο από τα κουπόνια σίτισης
και 2,6 εκατομμύρια παιδιά από το πρόγραμμα παροχής δωρεάν γευμάτων.
Εκατομμύρια άνθρωποι καταλήγουν να ζουν σε συνθήκες ανέχειας.
Η ουρά εκτεινόταν σχεδόν σε όλο το τετράγωνο
στην υπηρεσία εύρεσης εργασίας σήμερα το πρωί.
Σχεδόν 8,5 εκατομμύρια Αμερικανοί είναι άνεργοι.
Το 1982 σημειώθηκε ένα από τα υψηλότερα ποσοστά ανεργίας στην ιστορία των ΗΠΑ.
Και το ποσοστό ανεργίας των μαύρων είναι πάντα διπλάσιο σε σχέση με των λευκών.
Ο κόσμος τα είχε πάρει άγρια.
Σπασμένα γυαλιά παντού
Κατούρημα στους δρόμους Καθόλου δεν τους νοιάζει
Δεν αντέχω μυρωδιά και φασαρία
Λεφτά δεν έχω να φύγω Κι άλλη επιλογή δεν έχω
Ο Γκρανμάστερ Φλας και ο Μέλι Μελ έδωσαν μια πολύ σαφή εικόνα
του τι περνούσαμε στις φτωχογειτονιές.
Σαν ζούγκλα μερικές φορές
Κι αναρωτιέμαι Πώς μπορώ και κρατιέμαι
Σαν ζούγκλα μερικές φορές
Κι αναρωτιέμαι Πώς μπορώ και κρατιέμαι
Μεγάλωσα σε μια πολύ φτωχική γειτονιά.
Οι οικογένειες ζούσαν με κουπόνια σίτισης.
Ούτε φαγητό δεν παίρναμε με κανονικά λεφτά.
Ήταν σαν χαρτονομίσματα με καφέ, μοβ…
Ήταν σαν να ζεις σε τριτοκοσμική χώρα
όταν έδινες λεφτά για να πάρεις φαγητό.
Δεν είχαμε λεφτά.
Ως παιδιά, συχνά μέναμε μόνα μας στο σπίτι.
Κι έτσι, πηγαίναμε στο μίνι μάρκετ και κλέβαμε.
Ή πηγαίναμε στο σουπερμάρκετ και βγάζαμε λεφτά μεταφέροντας τα ψώνια του κόσμου.
Μερικές φορές, ενώ κουβαλούσαμε τα ψώνια κάποιου,
το βάζαμε στα πόδια με τις σακούλες.
Πολλά τα κάναμε για επιβίωση.
Μερικές φορές φορούσα τζιν της αδερφής μου, τα αποφόρια της.
Έχω μια χαρακτηριστική φωτογραφία από την πέμπτη τάξη.
Κάθομαι οκλαδόν στην μπροστινή σειρά με όλα τα αγόρια.
Όλοι έχουν τα χέρια στα πόδια τους
κι εγώ τα έχω στα παπούτσια για να κρύψω τις τρύπες.
Μερικές φορές δεν είχαμε φως, αέριο.
Είχαμε κατσαρίδες και ποντίκια στο σπίτι.
Πολύ άσχημη κατάσταση.
Δεν νομίζω ότι καταλαβαίνουμε το τραύμα της φτώχειας.
Και νομίζω ότι θα χρησιμοποιούσαμε κάθε τρόπο, κάθε μέθοδο
για προσπαθήσουμε να ξεφύγουμε από τη φτώχεια και την καταπίεση.
Μεταξύ 1982 και 1984,
η ποσότητα κοκαΐνης που εισέρχεται στις ΗΠΑ αυξάνεται κατά 50%.
Η κοκαΐνη έφτασε στη Φιλαδέλφεια και μετά μεταφέρθηκε στη Νέα Υόρκη.
Έφτασαν τόνοι μέσω της νότιας Φλόριντα.
Τα ναρκωτικά κατακλύζουν τη χώρα.
Η διαθέσιμη ποσότητα κοκαΐνης σήμερα είναι περισσότερη από οποτεδήποτε άλλοτε.
Στις ΗΠΑ μπαίνουν 63 τόνοι κοκαΐνης.
Συνέπεια αυτής της τεράστιας εισροής κοκαΐνης
είναι η πτώση της τιμής της κοκαΐνης.
Παρά τις προσπάθειές μας,
παράνομη κοκαΐνη εισέρχεται στη χώρα μας σε ανησυχητικά επίπεδα,
ενώ τέσσερα με πέντε εκατομμύρια άνθρωποι κάνουν τακτική χρήση.
Ούτε ένα κουβανέζικο πούρο δεν κατάφερνε να φτάσει στις ΗΠΑ.
Ένα μικρό κουβανέζικο πούρο.
Και δεν μπορούσαν να σταματήσουν τους τόνους κοκαΐνης;
Το θέμα ήταν μεγαλύτερο, δεν ήταν μόνο στους δρόμους.
Σήμερα θα εξετάσουμε την εισβολή ναρκωτικών στα σύνορα.
Οι ΗΠΑ χρησιμοποιούν ελάχιστους πόρους για να αντισταθούν.
Έμπαινε από την Κεντρική Αμερική, τις Μπαχάμες,
και ακολουθούσε πολλαπλές διαδρομές, με πολλαπλά μέσα,
όπως αεροπλάνα, σκάφη κτλ., έμπαινε από όλες τις κατευθύνσεις.
Και όλοι συνέβαλαν σ' αυτό.
ΡΙΤΣΑΡΝΤ ΠΡΑΪΟΡ
Κι έπειτα σκάει αυτή η βόμβα και επηρεάζεται όλη η χώρα.
Διασώστες της πυροσβεστικής
βρήκαν τον κωμικό Ρίτσαρντ Πράιορ να περιφέρεται σαστισμένος,
με σοβαρά εγκαύματα στο σώμα του
χθες, κοντά στο σπίτι του στο Λος Άντζελες.
Βγήκε η είδηση ότι ο Ρίτσαρντ Πράιορ κάηκε με την πίπα του.
Έκανε χρήση freebase, ελεύθερης βάσης, που είναι συνδυασμός κοκαΐνης και αιθέρα.
Κι όταν την άναψε, δεν ξέρουμε αν ήταν σε τσιγάρο,
ο αιθέρας εξερράγη, με αποτέλεσμα να πιάσουν φωτιά τα ρούχα του.
Όλοι σας κάνατε χοντρή πλάκα εις βάρος μου.
"Τι είναι αυτό;" "Ο Ρίτσαρντ Πράιορ που τρέχει στον δρόμο".
Δεν ήξερα τι ήταν η freebase κοκαΐνη.
Κι όταν κάηκε ο Ρίτσαρντ Πράιορ μ' αυτήν,
αφυπνίστηκε πολύς κόσμος.
Υπήρχε κι άλλος τρόπος χρήσης της κοκαΐνης.
Η κοκαΐνη είναι μόριο.
Λέγεται "υδροχλωρική κοκαΐνη".
Και το υδροχλωρικό μέρος είναι άλας.
Δεν μπορείς να την καπνίσεις όταν υπάρχει το υδροχλωρικό μέρος,
οπότε πρέπει να ξεφορτωθείς το άλας.
Με τη freebase μορφή, βρήκαμε πώς να ξεφορτωθούμε το άλας.
Τώρα μένει μόνο η βάση.
Έχουμε τη freebase.
Η βάση είναι ελεύθερη και την καπνίζεις.
Το κρακ είναι το ίδιο.
Οι περισσότεροι, όταν αγόραζαν σκόνη, τη μαγείρευαν οι ίδιοι.
Σαν να είναι επιστήμονες.
Ξέρετε, χρειαζόταν πολύ…
ανακάτεμα και…
ζύγισμα.
Αυτό που κατάλαβα είναι
ότι προτιμούσαν να μην κάνουν όλη αυτήν τη διαδικασία.
Την προτιμούσαν έτοιμη σε μικρές πέτρες.
Και το λένε "κρακ".
ΚΕΦΑΛΑΙΟ ΔΕΥΤΕΡΟ ΤΟ ΛΕΝΕ ΚΡΑΚ
ΚΡΑΚ
Ο εισπνεόμενος ατμός της κοκαΐνης πηγαίνει από την πίπα απευθείας στον εγκέφαλο.
Είναι πιο αποτελεσματικό.
Το ναρκωτικό μπαίνει απευθείας στο κυκλοφορικό,
επειδή οι πνεύμονες έχουν πολύ αίμα,
οπότε η επίδραση είναι άμεση.
Σε πέντε με 15 δευτερόλεπτα, ο χρήστης κρακ είναι μαστουρωμένος.
Μπορώ να σηκωθώ από εδώ και να περπατήσω μέχρι το φεγγάρι.
Μπορώ να σηκωθώ και να πάω στο φεγγάρι.
Είμαι καλά. Έτοιμος.
Η κοκαΐνη έγινε περισσότερο διαθέσιμη μέσω του κρακ
και επειδή η δόση κόστιζε πέντε με δέκα δολάρια.
Οι φτωχοί είχαν πλέον πρόσβαση
σε ένα ναρκωτικό που μέχρι πρότινος απευθυνόταν μόνο σε πλούσιους.
Έγινε πολύ γρήγορα. Ξαφνικά ξεπετάγονταν χρήστες κρακ.
Έκαναν την πρώτη τζούρα, και σε όλη τους τη ζωή
προσπαθούσαν να ξανανιώσουν το ίδιο.
Το έκαναν ξανά και ξανά,
προσπαθώντας να νιώσουν όπως την πρώτη φορά,
η οποία είχε χαθεί ανεπιστρεπτί.
Το επίπεδο ευφορίας πολλαπλασιάστηκε.
Η επίδραση είναι σχεδόν άμεση.
Δεν έχω λόγια,
δεν μπορώ να περιγράψω πώς ένιωσα εκείνη τη στιγμή.
Με έκανε να νιώθω ότι πλέω σε πελάγη ευτυχίας.
Είναι σαν οργασμός.
Κάνεις την πρώτη τζούρα,
κι αυτό ήταν.
Από εκείνη τη στιγμή, εθίστηκα, ήθελα μόνο να καπνίζω.
Όλα γύρω σου…
Χάσιμο!
Πήγαινα ακόμα λύκειο και έπρεπε να βγάλω λεφτά.
Περίμενα παιδί και τα πράγματα ήταν ζόρικα.
Η μάνα μου μου έλεγε να βρω δουλειά.
Ο Κάλβιν δεν είναι αυτός;
Καιρό έχω να τον δω.
Έμαθα ότι βρήκε δουλειά.
Θυμάμαι τη διαφήμιση με τον Κάλβιν που έλεγε
"Μπορείς να γίνεις σαν τον Κάλβιν".
Τώρα που το λες, είναι κάπως διαφορετικός.
Φαίνεται πως η ευθύνη τού έκανε καλό.
Χαίρομαι που κάποιος τον πίστεψε και του έδωσε μια ευκαιρία.
Αναρωτιέμαι πού δουλεύει.
Καλώς ήρθατε στα McDonald's. Τι θα θέλατε;
Όταν είδα τη διαφήμιση, σκέφτηκα "Εκεί δούλευα".
Έβγαζες 3,35 δολάρια την ώρα.
Ο ελάχιστος μισθός, 3,35 δολάρια την ώρα.
Και η κυβέρνηση σε φορολογούσε γι' αυτά.
Γάμησέ μας, ρε Κάλβιν.
Εμένα αυτό δεν μου κάνει.
Ένας φίλος ήρθε και μου είπε "Ξέρω έναν τρόπο να βγάλεις λεφτά".
Και με μύησε στο κρακ.
Ήταν σε μικρά φιαλίδια.
Ρώτησα "Τι είναι αυτό;" κι απάντησε "Κομμένη κοκαΐνη".
Μου είπε "Το καπνίζουν και τρελαίνονται".
Μου έδωσε 100 φιαλίδια.
Και σε λιγότερο από 20 με 30 λεπτά είχαν εξαφανιστεί.
Η πίπα σού μιλάει.
Πας να αφήσεις την πίπα και σε φωνάζει πίσω
"Έλα εδώ.
Ξόδεψε και τα υπόλοιπα λεφτά σου".
Ο κόσμος ερχόταν με ένα μάτσο λεφτά και έλεγαν
"Μόνο είκοσι θέλω", και αγόραζαν είκοσι.
Κι αφού έμαθα τη δουλειά,
ήξερα ότι θα ξαναγυρνούσαν.
Και μέχρι να τελειώσει η νύχτα,
είχαν ξοδέψει μέχρι και την τελευταία δεκάρα τους.
Την πρώτη μέρα έβγαλα μερικές εκατοντάδες δολάρια.
Και σκέφτηκα "Αυτό θα πουλάω.
Μπορώ να βγάλω γρήγορο χρήμα".
Κρακ, κρακ. Όπου πηγαίνεις, κρακ.
Για χόρτο δεν ακούς πουθενά.
Και για κόκα σπάνια ακούς πια.
Το μόνο που ακούς να πουλιέται είναι το κρακ.
Όταν ήρθε το κρακ, όλοι έλεγαν
"Αυτό είναι".
Αυτό περιμέναμε.
Ήταν σαν να χτύπησε τη γειτονιά πυρετός χρυσού.
Την αστυνομία δεν την ένοιαζε καθόλου.
Οι περισσότεροι σκέφτονταν
"Άσε με να κάνω τη βάρδιά μου και χάσου από την περιοχή".
Ήταν σαν να τρέχουμε χωρίς αντίπαλο.
Ξέραμε ότι δεν θα μας συλλάβουν.
Δεν τους νοιάζει τους μπάτσους.
Οι κάτοικοι των προαστίων έρχονται εδώ κάθε Παρασκευή βράδυ
για τις προμήθειες του Σαββατοκύριακου.
Εξυπηρετείσαι από το αμάξι σου.
Πάρα πολλοί αγόραζαν κρακ στον δρόμο.
Ήταν απίστευτο.
Κάθονταν στα αμάξια τους και πατούσαν την κόρνα για να βιαστούν
ώστε να έρθει κι η σειρά τους.
Δημιουργούνταν κυκλοφοριακό
όταν έρχονταν να αγοράσουν ναρκωτικά.
Από πού έρχονταν όλοι αυτοί;
Και ζούσα σε μια μαύρη γειτονιά, 99% μαύρη.
Έχεις κρακ;
Ίσως απόψε.
Έρχονταν λευκοί, ισπανόφωνοι.
Έρχονταν από παντού για να αγοράσουν το ναρκωτικό-θαύμα.
Έρχονται από το Νιου Τζέρσι και από αλλού για να πάρουν ναρκωτικά.
-Από πού έρχονται; -Από το Νιου Τζέρσι.
Νομίζω ότι θεωρούσαν το κρακ ναρκωτικό των φτωχών περιοχών του κέντρου,
το θεωρούσαν αστικό πρόβλημα.
Αυτό σήμαινε ότι το έκαναν και το πουλούσαν μαύροι και Λατινοαμερικανοί.
Ήμουν εθισμένος στο κρακ, και βάσει της εμπειρίας μου, ήξερα
ότι ο εθισμός αυτός δεν είχε κοινωνικοοικονομικά όρια.
Τα λεφτά είναι λεφτά.
Αυτή είναι η αλήθεια. Τα λεφτά είναι λεφτά.
Δεν με νοιάζει αν είσαι δύο χρονών.
Αν πληρώσεις 35 δολάρια για κρακ, θα σου δώσω.
Έχω δει κάποιους να πουλάνε κρακ στην ίδια τους τη μάνα.
"Αφού από κάπου θα το πάρει.
Καλύτερα να της το δώσω εγώ".
Ήμασταν καπιταλιστές του δρόμου.
Αυτό ακριβώς ήμασταν, καπιταλιστές του δρόμου
που τους ενδιέφερε μόνο να βγάλουν λεφτά.
ΚΕΦΑΛΑΙΟ ΤΡΙΤΟ ΚΑΠΙΤΑΛΙΣΤΕΣ ΤΟΥ ΔΡΟΜΟΥ
Τον καιρό της ηρωίνης και των άλλων ναρκωτικών,
έπρεπε κάποιος να σε μυήσει.
Ήταν μπλεγμένη η μαφία.
Δεν μπορούσες να πας να πουλήσεις έτσι απλά.
Με το κρακ, όμως, δεν υπήρχαν μεσολαβητές.
Δεν χρειαζόσουν την άδεια κανενός.
Με πιάνεις; Αρκούσε μόνο να έχεις όρεξη.
Αν ήσουν λίγο ξύπνιος, μπορούσες να το κάνεις μόνος σου.
Αν είχες τα λεφτά, ακόμα κι αν ήσουν νέος,
για να επενδύσεις σε κοκαΐνη αξίας μερικών εκατοντάδων δολαρίων,
μπορούσες εύκολα να στήσεις ένα μαγαζάκι στη γωνία.
Και ξαφνικά ομάδες νέων ανδρών
μπορούν να στηρίξουν τον εαυτό τους, τις οικογένειές τους και να επιβιώσουν.
Έφτιαξα μια μικρή ομάδα από φίλους που ήταν στην ηλικία μου.
Και εξασφαλίσαμε δύο πολυκατοικίες.
Στη συνέχεια, εξασφαλίσαμε όλες τις εργατικές κατοικίες,
και κανείς δεν μπορούσε να πουλήσει στις εργατικές κατοικίες εκτός από εμάς.
Σε μικρή ηλικία όλα αυτά. Ήμουν έφηβος.
Έφυγα από το Μαϊάμι το 1984.
Είχα καταταχτεί στην Αεροπορία.
Και όταν γυρνούσα σπίτι για να δω τους φίλους μου,
όλοι τους, ήταν γύρω στα 18-19,
βρίσκονταν σε μια γωνία και πουλούσαν.
Και μου έλεγαν πόσο χοντρό χρήμα έβγαζαν με αυτό το πετραδάκι, το κρακ.
Και όταν είσαι 18, 19, 20, νιώθεις σαν θεός.
Όλοι ήθελαν να συμμετέχουν.
Παιδιά μεταμορφώνονταν σε εγκληματίες σε μία νύχτα.
Ένα άφραγκο παιδί, που φορούσε τα ρούχα του αδερφού του στο σχολείο,
τώρα οδηγεί BMW.
Μια ολόκληρη οικονομία είχε χτιστεί γύρω από την κρακ-κοκαΐνη.
Δεν ήμουν καν σε ηλικία για να οδηγήσω και αγόρασα αμάξι, με μετρητά.
Δεν ήξερα να οδηγώ.
Οδηγούσα μέχρι το σχολείο για να κάνω φιγούρα.
"Ναι, έχω αμάξι".
Από μερικές εκατοντάδες δολάρια τη μέρα φτάσαμε να βγάζουμε
χιλιάδες δολάρια τη μέρα.
Το έκανα για τα λεφτά, τα ρούχα, τα κοσμήματα και τα κορίτσια.
Και είχε πλάκα. Πολλή πλάκα. Περνούσα πολύ καλά.
Έκανα ό,τι ήθελα.
Έπαιρνα ό,τι ήθελα.
Μια φορά μέτρησα τα αθλητικά μου.
Είχα 75 ζευγάρια αθλητικά.
Όλα καινούρια. Τα φορούσες μια-δυο φορές
και μετά έπαιρνες καινούρια.
Περνούσα φοβερά.
Εκατόν πενήντα χιλιάδες δολάρια, μετρητά!
Να πετάξουμε αυτά τα μονοδόλαρα, αφού έχουμε 500.000 δολάρια;
Θα σου πω τι θα κάνουμε. Θα τα δώσουμε στους φτωχούς.
Κι εγώ αυτό λέω.
Εκείνη την εποχή έβγαζα…
Περίπου ένα εκατομμύριο δολάρια περνούσαν από τα χέρια μου κάθε μέρα.
Και το κέρδος μου κυμαινόταν μεταξύ 200 και 300 χιλιάδων
από το ένα εκατομμύριο.
Ήμουν από τους πλουσιότερους.
Σίγουρα ο πιο νέος πλούσιος στο Λος Άντζελες.
Αγόρασα διάφορα πράγματα, μοτέλ, θέατρο,
συνεργείο, μάντρα, μαγαζί με παπούτσια, κέντρο αισθητικής, μαγαζί με λάστιχα.
Είχα περίπου 15 με 20 άτομα εδώ που ήταν εκατομμυριούχοι
και τους δίδαξα.
Έκανα την πώληση ναρκωτικών της μόδας.
Εκείνη την εποχή, πολλοί έβγαζαν λεφτά,
και όλοι ήθελαν να είναι στην κορυφή.
Υπήρχαν οι χρήστες που ήταν εθισμένοι
και οι ντίλερ που ήταν εθισμένοι στο χρήμα.
Αυτό ήταν πρόβλημα.
Περίστροφα, καραμπίνες, τόξο και βέλη
κι ένα αυτόματο 50 χιλιοστών με διατρητικές σφαίρες.
Η αστυνομία λέει ότι συμμορίες διεξάγουν το εμπόριο κρακ στο Ρούζβελτ
και τώρα μαζεύουν κόσμο από γυμνάσια και λύκεια.
Πολλοί νέοι και έφηβοι έπαιρναν ή προστάτευαν την περιοχή τους με όπλα.
Είχαν ημιαυτόματα πιστόλια, ενίοτε και ΑΚ-47.
Πολύ βαρύ οπλισμό.
Δίνεις σε ένα παιδί 100.000 δολάρια,
του δίνεις αυτόματα όπλα και του δίνεις εξουσία.
Του λες "Εσύ κάνεις κουμάντο σε μια περιοχή πέντε τετραγώνων".
Τι ξέρει από αυτά ένα 16χρονο παιδί;
Το κρακ έδωσε όπλα σε περισσότερο κόσμο.
Μπορούσαν να αγοράσουν όπλα.
Και…
περισσότεροι από πριν άρχισαν να λύνουν τις διαφορές τους με όπλα.
Πλέον δεν προσπαθείς μόνο να επιβιώσεις,
προσπαθείς να ευδοκιμήσεις σε μια πισίνα γεμάτη καρχαρίες.
Άρα, πρέπει να είσαι ο πιο μεγάλος και κακός καρχαρίας.
Και πάλι, μπορεί να σε ξεκάνουν.
Είχαν Ούζι. Και πιστόλια Γκλοκ.
Φυσικά και ήμασταν απρόσεκτοι, και γι' αυτό συνέβαιναν διάφορα.
Τότε ήταν που χόντρυνε το πράγμα.
Βγάζαμε πολλά λεφτά.
Είχε πλάκα.
Και μετά…
σταμάτησε να έχει πλάκα.
Η βία αυξήθηκε μαζί με το εμπόριο ναρκωτικών.
Κάθε βράδυ η αστυνομία μαζεύει πτώματα.
Έξι πυροβολισμοί σημειώθηκαν στη 1:00 το πρωί
και οι αστυνομικοί που έφτασαν στο σημείο κάνουν λόγο για λουτρό αίματος.
Δεν μπορώ να μετρήσω
πόσους ανθρώπους έχω δει να σκοτώνονται.
Ήταν κάτι φυσιολογικό. Απολύτως φυσιολογικό.
Αρχίσαμε να γινόμαστε πιο αναίσθητοι
με τους κοντινούς μας ανθρώπους που πέθαιναν.
Στο βόρειο Μανχάταν
λόγω του κρακ παρατηρείται αύξηση του ποσοστού των φόνων κατά 63%.
Πέρσι σημειώθηκε ρεκόρ στο Λος Άντζελες με 555 ανθρωποκτονίες.
Στην κομητεία του Λος Άντζελες πέθαναν 387 άτομα.
Η περιφέρεια της Κολούμπια είναι πρώτη σε φόνους στη χώρα.
Η αστυνομία δεν πλησίαζε τις γειτονιές του κέντρου.
Ήταν
σαν τη σκηνή στον Νονό όπου λέει ένας
"Άσ' τους να αλληλοσκοτωθούν. Αφού είναι ζώα".
Δεν ήθελαν να ασχοληθούν με όλη αυτήν την επιδημία.
Δεν ήταν παρόντες παλιά, και δεν ήταν ούτε τώρα.
Αξιωματούχοι αναφέρουν ότι η τιμή της κοκαΐνης έπεσε.
Η αυξημένη βία οφείλεται στον μεγαλύτερο ανταγωνισμό για κερδοφορία.
Πολλοί ντίλερ έπεφταν θύματα ληστείας, απαγωγής.
Τους ξέκαναν στα πάρκα.
Τους βρίσκαμε τυλιγμένους με ταινία.
Επικρατούσε πόλεμος.
Με πυροβόλησαν στην πλάτη, λίγα εκατοστά από την σπονδυλική στήλη,
και η σφαίρα βγήκε από το στήθος.
Αποφάσισα ότι αν είναι να πεθάνω,
δεν θα με σκέπαζαν με λευκό σεντόνι.
Κι έτσι, σηκώθηκα, μπήκα σε ένα ταξί και πήγα στο νοσοκομείο.
Γιατί αν έμενα ξαπλωμένη εκεί, θα έσβηνα,
επειδή αιμορραγούσα εσωτερικά και οι πνεύμονές μου γέμιζαν αίμα.
Η ζωή στους δρόμους με έκανε πολύ σκληρή.
Έπρεπε να φέρομαι με συγκεκριμένο τρόπο και να είμαι δυνατή
ώστε να μη σκεφτεί κανείς να με εκμεταλλευτεί.
Χάνεις την αληθινή σου ταυτότητα, γιατί πρέπει να είσαι σκληρός όλη την ώρα.
Δεν πρέπει να δείξεις αδυναμία.
Και τι θεωρείται αδυναμία;
Να γελάς με ένα αστείο που σου φάνηκε ξεκαρδιστικό.
Κάνεις απλώς αυτό…
Πρέπει να το καταπνίξεις.
Πας σε ένα πάρτι
και θέλεις να χορέψεις, αλλά δεν πρέπει,
γιατί σε κοιτούν δολοφόνοι και αυτό θα το θεωρήσουν αδυναμία.
"Είναι πολύ συναισθηματικός".
Υπήρχαν κάποιοι πολύ τρομακτικοί.
Μιλάω για πραγματικά τρομακτικούς τύπους.
Ούτε οι αστυνομικοί δεν τα έβαζαν μαζί τους
γιατί αυτοί οι τύποι ήταν…
Ήταν… τέρατα.
Και ήταν οι ίδιοι άνθρωποι που πριν από μερικά χρόνια
τους έβλεπες στην εκκλησία,
έβγαιναν με την αδερφή σου.
Και ξαφνικά,
είτε τους βλέπεις πεσμένους κάτω, γαζωμένους με σφαίρες,
είτε κάθεσαι μπροστά τους στο τμήμα,
επειδή μόλις έχουν δολοφονήσει κάποιον με βάναυσο τρόπο.
Ο 14χρονος Ντέιβιντ Ροζάριο, ένα παιδί με μαθησιακές δυσκολίες,
σκοτώθηκε από σφαίρα στο στήθος ενώ έκανε ποδήλατο.
Το αγόρι φέρεται να πέθανε από ανταλλαγή πυρών μεταξύ εμπόρων ναρκωτικών.
Έγιναν πολλές κηδείες.
Κάθε φορά που περνούσες από γραφείο κηδειών
και έβλεπες νέα παιδιά έξω, ήξερες.
Ακόμη ένας θάνατος εξαιτίας των ναρκωτικών.
Έκανα πολλές κηδείες νέων.
Κάποιες στην εκκλησία,
πολλές σε οίκους τελετών σε όλη την περιοχή.
Είναι οδυνηρό.
Εύχεσαι να είχες τη σωστή απάντηση τη σωστή στιγμή.
Αλλά συχνά δεν την έχεις.
Ήταν τραγικό όταν μια μητέρα μού είπε
ότι πήγε τον εννιάχρονο γιο της σε μια κηδεία
και το παιδί τής είπε "Σε παρακαλώ, εμένα μη με ντύσεις με πουκάμισο και γραβάτα.
Θέλω να με αναγνωρίζουν οι φίλοι μου".
Ένα εννιάχρονο παιδί σχεδιάζει την κηδεία του με τη μητέρα του
στην κηδεία ενός συμμαθητή του.
Για τους ανθρώπους που ζούσαν σ' αυτές τις γειτονιές
ήταν απαίσιες, φρικτές εποχές.
Πολλοί από αυτούς είχαν μακροχρόνιους δεσμούς
με τα μέρη και τις γειτονιές όπου έμεναν.
Δεν μπορούσαν να τα μαζέψουν και να φύγουν έτσι απλά.
Επομένως, ζούσαν με το άγχος ότι μένουν σε μια εμπόλεμη ζώνη.
Ο κόσμος φοβόταν να βγει έξω από το σπίτι, ενώ κάποτε
κάθονταν στην πόρτα, κάνοντας παρέα και συζητώντας.
Σταμάτησαν να το κάνουν, γιατί πλέον πετούσαν σφαίρες τριγύρω τους.
Φοβάσαι όταν βγαίνεις έξω το βράδυ;
-Ναι. -Γιατί;
Έχει πολλούς ντίλερ κρακ. Ρίχνουν με όπλα.
Θα μείνω στο σπίτι.
Δεν θέλω να με πυροβολήσουν.
Δεν περπατάω στους δρόμους αυτούς το βράδυ.
Όταν μπαίνω, κλειδώνω την πόρτα μου και κάθομαι μέσα.
Οι πολίτες ικετεύουν.
-Θα το εκτιμούσα πολύ… -Αν μπορεί να γίνει κάτι.
Τουλάχιστον περάστε να δείτε.
-Ικετεύουν… -Με αγχώνει.
για βοήθεια στις γειτονιές τους.
Κοιτάς και βλέπεις να γίνεται αγοραπωλησία ενώ η αστυνομία κάνει τα στραβά μάτια.
Μια μέρα βγήκα για τη βάρδιά μου.
Είχα 300 φιαλίδια κρακ,
και σκάνε μύτη οι μπάτσοι μέσα στο πάρκο, ακριβώς μπροστά μου.
Με ρωτάνε τι έχω μέσα στην τσάντα.
Του δίνω την τσάντα και σκέφτομαι "Γαμώτο. Θα πάω φυλακή".
Σκέφτομαι μήπως να το βάλω στα πόδια. Γιατί την έχω κάτσει.
Και ο τύπος…
Ο ένας μπάτσος από τους δύο κοιτάει μέσα στην τσάντα.
Μου πετάει την τσάντα, με κοιτάει και μου λέει
"Πες στο αφεντικό σου ότι σου έκανα χάρη".
Έτρεξα στο σπίτι του και του είπα "Δεν θα το πιστέψεις.
Μόλις με σταμάτησαν μπάτσοι και με τσέκαραν".
Μου λέει "Τι είναι αυτά που λες;
Μα τους πληρώνουμε, ρε. Άντε τράβα πάλι έξω".
Του απαντάω "Σοβαρά μιλάς;"
Και μου λέει "Άντε τράβα να δουλέψεις. Χάνουμε λεφτά".
Κι έτσι έμαθα ότι πληρώναμε τους αστυνομικούς.
Κυκλοφορούσε τόσο πολύ χρήμα που είχε διαφθείρει τους πάντες.
Διέφθειρε όλη τη γειτονιά με κάποιον τρόπο.
Μεγάλη έρευνα στο αστυνομικό τμήμα της Νέας Υόρκης
αποκάλυψε ένα δίκτυο διαφθοράς που φτάνει πολύ ψηλά στην ιεραρχία.
Επτά αξιωματικοί του Μαϊάμι δικάστηκαν
με την κατηγορία ότι έκλεβαν διακινητές κοκαΐνης
και διακινούσαν ναρκωτικά.
Ασκήθηκε δίωξη σε 14 αστυνομικούς
καθώς εκβίαζαν εμπόρους ναρκωτικών, έκλεβαν το εμπόρευμα και το πουλούσαν.
Συνολικά 351 αστυνομικοί κατηγορούνται για διαφθορά που σχετίζεται με ναρκωτικά.
Τι κλέβατε;
Λεφτά, ναρκωτικά, όπλα. Ό,τι υπήρχε.
Θυμάμαι να βρίσκω ένα κουτί γεμάτο κοκαΐνη και να παίρνω δύο μεγάλες χούφτες,
να τις βάζω στην τσέπη μου και να φεύγω.
Δεν είναι δύσκολο να πάρεις λεφτά και ναρκωτικά από έναν διακινητή.
Στέκεται στη γωνία.
Έχει ναρκωτικά. Ξέρει ότι θα πάει φυλακή αν το θες.
Αντί να τον στείλεις φυλακή, παίρνεις τα ναρκωτικά και τα λεφτά.
Φοβηθήκατε ποτέ ότι κάποιος συνάδελφός σας θα σας καταδώσει;
Ποτέ.
Γιατί;
Επειδή υπήρχε κώδικας σιωπής.
Μπάτσοι δεν καρφώνουν μπάτσους.
Ξέραμε ότι το έκαναν.
Ξέραμε ότι χρηματίζονταν ανοιχτά κάποιες φορές.
Ξέραμε ότι δεν ήταν αξιόπιστοι.
Ξέραμε ότι έκαναν διακίνηση στα κρυφά.
Δεν μπορείς να κατηγορείς τους μαύρους που δεν εμπιστεύονται την αστυνομία.
-Πόσο θέλεις; -Ναι, πόσο θέλεις;
Ναι, δώσε μου ένα. Δώσε μου.
Η Αγία Γραφή κάνει λόγο για τις ακρίδες που έρχονται
και πέφτουν πάνω στα σιτηρά, καταστρέφοντας όλες τις καλλιέργειες.
-Έχεις 25; -Πόσο;
Το κρακ κατέστρεψε την κοινότητά μας.
Ορίστε, 20 δολάρια.
Το κρακ ήταν σαν ιός.
-Από πού έρχεται αυτός ο καπνός; -Σαν να υπάρχει κάτι στον αέρα.
Πουλούσα κι εγώ κρακ.
Άλλαξε μια ολόκληρη κουλτούρα.
Ορίστε, κρακ.
Μισό λεπτό. Μισό λεπτό.
Ναι.
Οι γειτονιές είχαν ρημαχτεί.
Υπήρχαν παντού σκουπίδια.
Ήταν σαν σκηνή από ταινία του Τζορτζ Ρομέρο.
Νύχτα των Ζωντανών Νεκρών.
Λοιπόν.
-Φιαλίδια… -Πόσα θέλεις;
Κάνω κρακ.
Το κρακ άλλαξε όλη την προσωπικότητά μου.
Τι θέλει;
Με έκανε να αδιαφορώ για τους ανθρώπους.
-Το ξέρω. -Έχεις δύο για 20;
Πόσα θέλεις;
Έβλεπα τον εαυτό μου να κατρακυλάει όλο και περισσότερο, αλλά δεν σταματούσα.
-Τι θέλει; -Τι χρειάζεσαι;
Άρχισα να χάνω βάρος.
Η μέση μου λέπτυνε. Το μπλουζάκι μου φάρδυνε.
-Πόσα θέλεις; -Έχεις 25;
Κάποιοι προσπαθήσαμε να το κρύψουμε στην αρχή,
αλλά όταν χειροτέρεψε, δεν μας ένοιαζε ποιος μας έβλεπε.
Τι χρειάζεσαι;
Τι λέει, φίλε;
Έλειπα τέσσερις μέρες από το σπίτι.
Τέσσερις μέρες δεν κοιμήθηκα. Έτρωγα.
Είμαι 43 κιλά.
Έχεις παιδιά;
Ναι. Έχω ένα. Έντεκα.
Έντεκα χρονών;
Αγόρι.
Πού είναι;
Με τη μητέρα μου.
Πότε τον είδες τελευταία φορά;
Ενάμιση χρόνο πριν.
Πώς τον λένε;
Άντζελο.
Σου λείπει;
Ναι.
Το ναρκωτικό αυτό χώρισε τους ανθρώπους από τον εαυτό τους.
Και κατ' επέκταση, τους χώρισε κι από τις οικογένειές τους.
Και φαινόταν
ότι η επίδραση του ναρκωτικού ήταν ισχυρότερη στις γυναίκες.
Είχα έναν γιο.
Ήταν πέντε χρονών.
Και δολοφονήθηκε.
Η θλίψη και η οργή μου με κυρίευσαν.
Το κρακ με βοήθησε να ξεφύγω.
Όταν έκανα κρακ,
βίωνα μια σιωπή.
Όλες οι ομιλίες, όλος ο πόνος, όλη η οδύνη,
όλη η θλίψη εξαφανίζονταν…
εκείνη τη στιγμή.
Όταν άρχισα να κάνω χρήση, δούλευα.
Μόλις είχα κάνει την πρώτη μου κόρη.
Είχα βρει το πρώτο μου διαμέρισμα, τα πάντα.
Μόλις γύριζα από τη δουλειά, έτρωγε, την έπλενα, κάναμε τα μαθήματά της.
Της έλεγα να κάνει μπάνιο και πηγαίναμε για ύπνο.
Αυτή ήταν η καθημερινότητά μας, μέχρι που έμπλεξα με το κρακ.
Ξέφυγε τόσο πολύ από τον έλεγχό μου, που έχασα τα παιδιά μου.
Η αδερφή μου έπρεπε να πάρει τα παιδιά μου.
Μόλις είχα κάνει την τρίτη μου κόρη. Ήταν νεογέννητη.
Και…
Δεν με ξέρει καν.
Τόσες γυναίκες, που ήταν μητέρες και θείες, έκαναν τα πάντα για κρακ.
Μόλις άρχιζαν το συγκεκριμένο ναρκωτικό, ήταν τελειωμένη υπόθεση.
Όταν εθιστείς, πρέπει να βγάλεις λεφτά.
Οι άντρες μπορούσαν να δείρουν.
Μπορούσαν να κλέψουν.
Οι άντρες μπορούσαν να κάνουν διάρρηξη.
Οι γυναίκες δεν μπορούσαν. Τουλάχιστον, έτσι νόμιζαν.
Έβλεπες γυναίκες να πουλάνε τα παιχνίδια των παιδιών τους.
Τις έβλεπες να κάνουν το αδιανόητο,
που μάλλον δεν θα έκαναν
αν δεν ήταν υπό την επήρεια κρακ.
Έπρεπε να κάνω σεξ με άλλους. Σαν να ήμουν πόρνη.
Τα ναρκωτικά φταίνε.
Δεν έχεις τον έλεγχο.
Έχω δει γυναίκες να κάνουν σεξ με τρεις άντρες ταυτόχρονα,
με τέσσερις ή και με πέντε άντρες ταυτόχρονα.
Αν δεν είχες λεφτά, μπορεί να σε ανέβαζαν στην ταράτσα να το κάνουν μαζί σου.
Μπορεί να το έκανες στο ασανσέρ.
Πήγαινες όπου ήθελαν να το κάνουν,
επειδή ήθελες κρακ.
Στη γειτονιά μου είχαμε ένα εγκαταλελειμμένο βαν.
Ένα βαν. Και κάποιοι ντίλερ…
Έρχονταν γυναίκες κι έλεγαν "Θα σου πάρω μια πίπα για ένα".
Ανάλογα με την εμφάνισή τους…
Αν ήταν τελείως καμένες, δεν έμπλεκες.
Αν ήταν στην αρχή, τους έδινες ένα,
έκανες ό,τι έκανες κι έφευγες. Ήταν…
Οι γυναίκες το έκαναν.
Κι εγώ το έκανα αυτό μία φορά.
Το έβλεπα ως κάτι…
Κάποιος πρέπει να το κάνει.
Ας το εκμεταλλευτώ εγώ καλύτερα.
Όταν χάνεις μια γυναίκα από το ναρκωτικό αυτό,
χάνεις μια μητέρα, χάνεις κάποια που προσφέρει.
Όταν καταστρέφεται η γυναίκα, καταστρέφεται η κοινότητα.
Μανούλα! Μανούλα!
Μην πάρεις τη μαμά μου, σε παρακαλώ.
Μαμά! Μην πάρεις τη μαμά μου, σε παρακαλώ!
Γιατί η κοινότητά μας εμποτίστηκε
με ένα τόσο καταστροφικό χημικό;
Έχω ακούσει για τον χημικό πόλεμο.
Κι αυτό ήταν ένα είδος χημικού πολέμου…
εναντίον των μαύρων κοινοτήτων.
Από πού ήρθε;
Και το κυριότερο… γιατί;
Έκτακτο δελτίο του NBC.
Από τον Λευκό Οίκο, ο πρόεδρος και η κυρία Ρόναλντ Ρέιγκαν.
Ένα μήνυμα για τα ναρκωτικά.
Τα ναρκωτικά παίρνουν το όνειρο
από την καρδιά κάθε παιδιού και το αντικαθιστούν με εφιάλτη.
Η Νάνσι ασχολείται ενεργά με την καταπολέμηση των ναρκωτικών.
Πριν λίγο καιρό,
μερικά παιδιά με ρώτησαν τι να κάνουν αν τους προσφέρουν ναρκωτικά.
Και απάντησα "Απλώς πείτε όχι".
Είμαστε οι Λέικερς και θέλουμε να πούμε
Ότι τα ναρκωτικά σκοτώνουν κάθε μέρα
Κοκαΐνη και κρακ Πρέπει να εξαφανιστούν
Πρέπει να μάθουμε να λέμε όχι!
Η εκστρατεία "Απλώς πες όχι"
ήταν πρωτοφανής σε εύρος και ένταση.
Σωστά. Πες όχι στο κρακ για να ζήσεις.
Αν είναι να πεθάνεις για κάτι…
μην πεθάνεις για αυτό.
Το κρακ δεν είναι απλώς λάθος.
Είναι θανάσιμο λάθος.
Η εκστρατεία κατά του κρακ ήταν η μεγαλύτερη
εκστρατεία κατά των ναρκωτικών στην αμερικανική ιστορία.
-Δεν το χρειάζεσαι -Πες όχι
Πες όχι στα ναρκωτικά Νίκησέ τα
Ιδού ο εγκέφαλός σου.
Αυτά είναι τα ναρκωτικά.
Ο εγκέφαλός σου με ναρκωτικά.
Ερωτήσεις;
Τι να κάνεις όταν σου προσφέρουν ναρκωτικά;
Απλώς πες όχι!
Δεν σας ακούω. Πιο δυνατά!
Απλώς πες όχι!
Υπέροχα.
Ναι, καλά.
Ωραίο σλόγκαν. "Πες όχι στα ναρκωτικά".
Γιατί να μη βοηθήσουμε τις φτωχογειτονιές του κέντρου
ώστε να μη χρειάζεται να πουν όχι στα ναρκωτικά;
Για εμάς, το θέμα είναι πολιτικό.
Η εκστρατεία "Απλώς πες όχι" στα ναρκωτικά της Νάνσι Ρέιγκαν…
ήταν… έμοιαζε υπερβολικά υποκριτική.
Γιατί αυτό συνέβαινε σε μια εποχή όπου η αμερικανική κυβέρνηση
έκανε τα στραβά μάτια στο λαθρεμπόριο κοκαΐνης στα σύνορα των ΗΠΑ.
Έπαιρνα την κοκαΐνη μου από τους Νικαραγουανούς,
την περισσότερη.
Είχα πάρει κι από αλλού κοκαΐνη,
αλλά η κύρια πηγή μου ήταν οι Νικαραγουανοί.
Η Κεντρική Αμερική ταλανιζόταν από βίαιους εμφύλιους πολέμους τότε,
στη Γουατεμάλα, στην Ονδούρα, στο Ελ Σαλβαδόρ και στη Νικαράγουα.
Οι Ηνωμένες Πολιτείες είχαν υποστηρίξει τη δικτατορία στη Νικαράγουα.
Η κυβέρνηση αυτή ανατράπηκε από το κίνημα των Σαντινίστας το 1979.
Ήταν λίγο πολύ μια ετερόκλητη ομάδα αριστερών και μαρξιστών.
Η δικτατορία των Σαντινίστας στη Νικαράγουα,
με πλήρη υποστήριξη του κουβανο-σιοβετικού μπλοκ,
όχι μόνο διώκει τον λαό, την εκκλησία και καταστρατηγεί την ελευθερία του Τύπου,
αλλά παρέχει όπλα και βάσεις σε κομμουνιστές τρομοκράτες
που επιτίθενται σε γειτονικά κράτη.
Οι ΗΠΑ είπαν
"Δεν θα ανεχτούμε μαρξιστές στην Κεντρική Αμερική",
κι έτσι, άρχισαν να συνεργάζονται με ομάδες ανταρτών,
διευκολύνοντάς τους να ανατρέψουν τη μαρξιστική κυβέρνηση της Νικαράγουας.
Αυτοί ήταν οι Κόντρας.
Τρέφονταν, τροφοδοτούνταν και πληρώνονταν από την κυβέρνηση των ΗΠΑ.
Ο πρόεδρος Ρέιγκαν έδινε συνεντεύξεις Τύπου
και έκανε ομιλίες σχεδόν καθημερινά.
Αυτοί οι μαχητές της ελευθερίας είναι μέσα στη Νικαράγουα σήμερα
επειδή δεσμευτήκαμε προς αυτούς.
Μιλούσε για τους Κόντρας
σαν να ήταν ηθικά ισοδύναμοι με τους πατέρες του έθνους μας.
Να τους παρατήσουμε τώρα αφήνοντάς τους ανυπεράσπιστους;
Αν το κάνουμε, ποιος θα εμπιστευτεί ξανά τις ΗΠΑ;
Το Κογκρέσο δεν θέλει να υποστηρίξει έναν εμφύλιο πόλεμο στην Κεντρική Αμερική.
Διαφωνώ με κάθε παροχή βοήθειας στους Κόντρας.
Πιστεύω ότι οι Αμερικανοί δεν θέλουν έναν ευρύτερο πόλεμο.
Οι Αμερικανοί θέλουν να δώσουν ευκαιρία στην ειρήνη.
Ήρθε η ώρα
να βάλουμε ένα τέλος στην πολιτική στήριξης της κυβέρνησης προς τους Κόντρας.
Επρόκειτο για μια πολιτική που γεννήθηκε με απάτη,
με ψέματα και συγκαλύψεις.
Πριν επενδύσουμε έστω και μία δεκάρα ακόμα στην Κεντρική Αμερική,
ας φροντίσουμε τους ανθρώπους που ζουν σ' αυτήν τη χώρα.
Το Κογκρέσο λέει ότι δεν μπορούμε να δώσουμε ομοσπονδιακό χρήμα στους Κόντρας.
Δεν μπορούμε να τους αγοράσουμε όπλα, στολές
και πυρομαχικά.
Σ' εκείνη τη φάση, η κυβέρνηση Ρέιγκαν άρχισε να ψάχνει
εναλλακτικές πηγές χρηματοδότησης.
Μια τέτοια πηγή χρηματοδότησης έγιναν τα κέρδη από την πώληση όπλων στο Ιράν.
ΗΠΑ ΒΛΗΜΑΤΑ - ΠΥΡΑΥΛΟΙ
Αρχίσαμε να πουλάμε βλήματα και πυραύλους στο Ιράν, παράνομα,
με κέρδη που ανέρχονταν σε 15 με 30 εκατομμύρια δολάρια,
τα οποία μπορούσαν να χρηματοδοτήσουν
τον παράνομο πόλεμο των Κόντρας που δεν θα χρηματοδοτούσε το Κογκρέσο.
Δουλεύαμε με πιλότους που πήγαιναν βοήθεια στους Κόντρας.
Οι Αμερικανοί αξιωματούχοι έκαναν τα στραβά μάτια
και συνεργάζονταν κιόλας με ανήθικα και βρόμικα άτομα.
Δούλευα στο Associated Press
και ασχολιόμουν με τη σχέση των ΗΠΑ με τους Κόντρας στη Νικαράγουα.
Ακούγαμε αυτές τις ιστορίες
και τις αντιμετώπιζα με μεγάλη δυσπιστία.
Πάνω από τριάντα πηγές
μας είχαν περιγράψει πτυχές του λαθρεμπορίου κοκαΐνης
από τους Κόντρας στη Νικαράγουα.
Ο Τζον Κέρι ήταν νεοεκλεγείς στη Γερουσία των ΗΠΑ
όταν δημοσιεύσαμε το άρθρο,
και έβαλε κάποια μέλη του προσωπικού του να το ψάξουν.
Σήμερα πρόκειται να συζητήσουμε
ένα μέρος του θέματος που αφορά τα ναρκωτικά των Κόντρας.
Αφού ξεφορτώσατε τα όπλα, φορτώθηκε κάτι άλλο στο αεροπλάνο;
Ναι. Φόρτωσα περίπου 17 υφασμάτινες τσάντες
και πέντε με έξι…
κούτες διαστάσεων 60 επί 60 στο αεροσκάφος.
Τι περιείχαν οι τσάντες;
Κόκα. Κοκαΐνη.
Και οι κούτες;
Κοκαΐνη.
Επρόκειτο για ένα σκάνδαλο τεραστίων διαστάσεων.
Εμπλοκή του Λευκού Οίκου σε μυστική διοχέτευση όπλων
σε επαναστάτες στην Κεντρική Αμερική…
ΗΠΑ
που χρηματοδοτούνταν από πωλήσεις πυραύλων στο Ιράν.
Έκαναν τα στραβά μάτια στο λαθρεμπόριο κοκαΐνης στις ΗΠΑ
για τη χρηματοδότηση αυτού του παράνομου πολέμου.
Το τέλειο υπόδειγμα λαθρεμπορίου ναρκωτικών.
Όταν έστελνες όπλα στην Κεντρική Αμερική,
μπορούσες να ξεφορτώσεις τα όπλα, να φορτώσεις τσάντες γεμάτες κοκαΐνη
και να τις φέρεις στις ΗΠΑ.
Κέρδος για τους Κόντρας.
Κέρδος για τους λαθρέμπορους.
Ήταν μια βολική συμφωνία που συνέφερε τους πάντες,
εκτός από τους Αμερικανούς.
Η Κυβέρνηση Ρέιγκαν είτε εθελοτυφλούσε,
είτε ήξερε, είτε συνεργαζόταν με λαθρέμπορους ναρκωτικών
προσπαθώντας να ανατρέψει την κυβέρνηση των Σαντινίστας.
Στόχος μας ήταν η καταπολέμηση του κομμουνισμού στην Κεντρική Αμερική.
Αν αυτό συνεπαγόταν εισαγωγή ναρκωτικών και εθισμό των νέων,
τότε, έτσι έπρεπε να γίνει.
Ο Μπάιας κλέβει την μπάλα.
ΚΕΦΑΛΑΙΟ ΕΚΤΟ Η ΦΡΕΝΙΤΙΔΑ ΤΩΝ ΜΜΕ
Ωραία κίνηση από τον Λένι Μπάιας! Και σκοράρει.
Ένα σημαντικό σημείο καμπής
ήταν ο Λεν Μπάιας, ένα αστέρι του μπάσκετ στο Πανεπιστήμιο του Μέριλαντ.
Ο Άντριαν Μπραντς πιάνει την μπάλα. Υπέροχη πάσα στον Μπάιας!
Όλοι στην Ουάσινγκτον ξέραμε ποιος ήταν ο Λεν Μπάιας.
Ο κόσμος τον αγαπούσε. Ήταν ένα ωραίο και ευπαρουσίαστο παιδί.
Ο Μπάιας κάτω από το καλάθι. Και σκοράρει!
-Θεέ μου! -Απίστευτο! Φοβερό σουτ!
Ο μεγάλος αντίπαλός του στην περιφέρεια ήταν στη Βόρεια Καρολίνα.
Ο Τζόρνταν μαρκάρει τον Μπάιας.
Πάει για το δίποντο. Και το βάζει!
Δύο από τους καλύτερους αθλητές στη χώρα.
Τζόρνταν και Μπάιας αναμετρώνται στήθος με στήθος.
Ο Μπάιας τον ξεπέρασε.
Όνειρό του ήταν να παίξει στους Σέλτικς.
Οι Μπόστον Σέλτικς επιλέγουν
τον Λεν Μπάιας από το Πανεπιστήμιο του Μέριλαντ.
Η πρώτη τους επιλογή ήταν ο Λεν Μπάιας.
Επιστρέφει στην εστία του στο Πανεπιστήμιο του Μέριλαντ
και το γιορτάζει με τους φίλους του.
Στείλτε κάποιον το συντομότερο.
Δεν είναι αστείο.
Του κάνουμε τεχνητή αναπνοή.
Είναι ο Λεν Μπάιας.
Πρέπει να τον επαναφέρετε.
Δεν γίνεται να πεθάνει.
Στείλτε κάποιον.
Μια επιτυχημένη πορεία είχε τραγική κατάληξη σήμερα το πρωί.
Ο Λεν Μπάιας, το αστέρι του Πανεπιστημίου του Μέριλαντ,
που επρόκειτο να γίνει μέλος των Μπόστον Σέλτικς,
πέθανε από καρδιακή προσβολή σήμερα
στο Λίλαντ Μεμόριαλ στην κομητεία Πρινς Τζορτζ.
Η αστυνομία σοκαρίστηκε με τον ξαφνικό θάνατο του Λεν Μπάιας,
όπως και με την είδηση ότι ενδεχομένως σχετίζεται με χρήση κρακ.
Η αστυνομία χαρακτηρίζει την υπόθεση "ύποπτη",
και αυτό λένε δημοσίως.
Απόψε στο NBC, ο Τζιμ Καζούρσκι αναφέρει
πώς η τραγωδία με τον Λεν Μπάιας δίνει το μήνυμα,
η κοκαΐνη σκοτώνει.
ΕΡΕΥΝΑ ΜΠΑΪΑΣ: ΣΥΜΦΩΝΑ ΜΕ ΤΗΝ ΑΣΤΥΝΟΜΙΑ, Ο ΜΠΑΪΑΣ ΕΚΑΝΕ ΚΡΑΚ ΛΙΓΟ ΠΡΙΝ ΠΕΘΑΝΕΙ
Όταν τα ΜΜΕ μεταδίδουν το θέμα,
εικάζεται ότι ο Λεν Μπάιας κάπνιζε κρακ.
Κι ότι αυτό ευθυνόταν για τον θάνατό του.
Και τότε γίνεται το σήμα κατατεθέν για το κρακ
και η αρχή μιας νέας εθνικής συζήτησης.
Τα αμερικανικά ΜΜΕ ανακαλύπτουν πλέον το κρακ.
Και παίρνει πλέον μια άλλη τροχιά και ρητορική.
Όχι μόνο είπαν ότι κάπνιζε κρακ,
αλλά κι ότι ήταν η πρώτη του φορά.
"Τόσο ισχυρό και επικίνδυνο είναι αυτό το ναρκωτικό", είπαν.
ΚΗΔΕΙΑ ΤΟΥ ΜΠΑΪΑΣ
Στην κηδεία του Λεν Μπάιας ο Τζέσι Τζάκσον είπε
"Η ντόπα έχει πάρει πιο πολλές ζωές μαύρων κι από την Κου Κλουξ Κλαν".
Την επόμενη βδομάδα, ο Ντον Ρότζερς,
ο κόρνερμπακ των Κλίβελαντ Μπράουνς,
πεθαίνει από κοκαΐνη.
Το συνέδεσαν με το γεγονός ότι είχε κρακ.
Αυτή ήταν η ρητορική.
"Είναι επιδημία! Νέοι μαύροι…
δυνατοί αθλητές, πεθαίνουν από κοκαΐνη".
Σε όλη τη χώρα, ο κόσμος μιλούσε μόνο για την κοκαΐνη.
Τα ΜΜΕ είχαν πάθει εμμονή.
Το πρόβλημα με το κρακ έχει μετατραπεί σε κρίση,
κι εξαπλώνεται σε όλη τη χώρα.
Δύο λέξεις που χρησιμοποιούνταν συνεχώς για το κρακ
ήταν "επιδημία" και "μάστιγα".
"Οι επιδημία των ναρκωτικών είναι το ίδιο επικίνδυνη με την τρομοκρατία.
Είναι σοβαρή. Είναι επιδημία και μπορεί να σκοτώσει".
Μερικά απ' όσα λέχθηκαν σε Βουλή και Γερουσία…
Χρησιμοποιήθηκαν για να τρομάξουν.
Οι πολιτικοί και τα ΜΜΕ τις χρησιμοποίησαν για να τρομάξουν τον κόσμο.
Και πέτυχε.
Το ναρκωτικό είναι τόσο ισχυρό που θα σου αδειάσει τις τσέπες,
θα σε κάνει να βγάλεις και να πουλήσεις το ρολόι σου, τα ρούχα σου…
Να σκοτώσεις τη μάνα σου.
Για να αναδείξω το πρόβλημα με τα ναρκωτικά,
στέλνω ένα συνεργείο στη λεωφόρο Μάρτιν Λούθερ Κινγκ Τζ.
και δείχνω μερικούς νεαρούς μαύρους
να κάθονται σε σκαλιά ή να στέκονται μπροστά από ένα μαγαζί.
"Ορίστε το πρόβλημα με το κρακ! Να τοι. Δείτε τους!"
Αυτό που αποκαλούσαμε Οδός του Κρακ
επεκτείνεται σε πόλεις όλης της επικράτειας.
Οι συμμορίες του Λος Άντζελες έχουν προωθήσει το κρακ σε πάνω από 25 πόλεις.
Σε πόλεις όπως η Όμαχα, το Κάνσας Σίτι, το Ντένβερ.
Ακόμα και στο Γιορκ, στη Πενσιλβάνια. Στη μέση Αμερική.
Τα ΜΜΕ δημιούργησαν αυτήν τη φρενίτιδα για το κρακ και την επίδρασή του,
ποιος έκανε κρακ και πού.
Η αστυνομία στο Κάνσας Σίτι αναζητά σήμερα
μια γυναίκα που αντάλλαξε το μωρό της για κρακ αξίας 20 δολαρίων.
Το αγόρι δόθηκε σε κοινωνικούς λειτουργούς.
Βλέπουμε στερεότυπα για την παθογένεια των μαύρων γυναικών
και των μαύρων μητέρων, των φτωχών μαύρων μητέρων,
να ερμηνεύονται υπό το πρίσμα του κρακ.
Η μάστιγα του κρακ φανερώνει μια νέα και τρομακτική διάσταση,
τη ζημιά που κάνει στα παιδιά των εθισμένων στο κρακ.
Το αποψινό ρεπορτάζ αφορά τα παιδιά της κοκαΐνης.
Βρέφη που γεννήθηκαν από μητέρες εθισμένες στην κοκαΐνη.
Η μητέρα της ήταν τόσο μαστουρωμένη στη γέννα,
που συνειδητοποίησε την επόμενη μέρα ότι είχε γεννήσει.
Το θέμα με τα μωρά του κρακ βασίστηκε κυρίως σε ένα άρθρο που δημοσιεύτηκε
από κάποιον ονόματι Άιρα Τσάσνοφ, έναν παιδίατρο από το Σικάγο.
Ο Άιρα Τσάσνοφ υποστήριξε
ότι η προγεννητική έκθεση στην κοκαΐνη προκαλεί σοβαρές και πρωτοφανείς βλάβες.
Η έρευνά του, που βασίστηκε σε περίπου 23 μωρά,
δεν μπορούσε και δεν έπρεπε να οδηγήσει
σ' αυτό το είδος ανησυχίας που δημιουργήθηκε.
-Μωρά των ναρκωτικών… -Της κόκας…
Τα παιδιά του κρακ βρίσκονται πλέον σε σχολική ηλικία.
Υπήρχαν υπερβολικά πολλές αναφορές
παντού, από τους New York Times
μέχρι το "Παιδιά του Κρακ" του περιοδικού TIME.
Και υπήρχαν πρωτοσέλιδα όπως
"Μωρά του Κρακ: Η Χειρότερη Απειλή Είναι η Ίδια η Μητέρα".
Τα άρθρα αυτά συνοδεύονταν από φωτογραφίες μαύρων παιδιών.
Είναι δύσκολο να το συζητήσεις, επειδή πρόκειται για μαλακίες.
Τέτοια πράγματα πλασάρονταν ως πραγματικές πληροφορίες.
Αυτό έπαιξε σημαντικό ρόλο στην έννοια "μωρά του κρακ".
Φυσικά, τώρα ξέρουμε ότι ήταν ψέμα. Τώρα το ξέρουμε.
Ήταν μια ανύπαρκτη επιδημία.
Εκατό χιλιάδες μωρά του κρακ γεννιούνται κάθε χρόνο.
Και μπορεί να έχουν υποστεί ανεπανόρθωτη ζημιά.
Μια εν δυνάμει ιστορία τρόμου καθώς αυτά τα παιδιά φτάνουν σε σχολική ηλικία.
Σε λίγα χρόνια, αυτά τα παιδιά μπορεί να αποτελούν το 60% των μαθητών
σε μερικά σχολεία του κέντρου.
Στην πραγματικότητα, μόνο στο δύο με τρία τοις εκατό των παιδιών που γεννήθηκαν τότε
βρέθηκε κοκαΐνη στον οργανισμό τους.
Το πραγματικό θέμα με τις μητέρες
αφορούσε πιο πολύ το αλκοόλ και τη μαριχουάνα.
Κι όμως, αυτό πουλήθηκε στην αμερικανική κοινή γνώμη,
και εισήχθη ένα νέο επίπεδο ποινικοποίησης
στις μαύρες γυναίκες
που ζούσαν σε ήδη στοχοποιημένες κοινότητες.
Με εγκατέλειψε ο πατέρας των παιδιών μου κι ένιωθα μόνη και απομονωμένη.
Στην κρίση μου,
είπα στον γιατρό μου ότι είχα πρόβλημα κατάχρησης ουσιών.
Και αυτός παρέπεμψε την υπόθεσή μου στην αστυνομία.
Παρά το γεγονός ότι μίλησε ειλικρινά για το πρόβλημά της με τα ναρκωτικά,
με την ελπίδα ότι οι γιατροί και το σύστημα υγείας
θα της εξασφάλιζαν τη θεραπεία που χρειαζόταν,
συνελήφθη και κατηγορήθηκε για παιδική κακοποίηση
και χορήγηση ναρκωτικών σε ανήλικο,
λες και ήταν έμπορος ή ντίλερ ναρκωτικών.
Μια γυναίκα στη Φλόριντα καταδικάστηκε για χορήγηση κοκαΐνης σε ανήλικο
μέσω του ομφάλιου λώρου.
Πολλές άλλες πολιτείες προσπαθούν το ίδιο.
Πιστεύουμε ότι για πρώτη φορά εισαγγελέας
καταδίκασε γυναίκα για χορήγηση ναρκωτικών στο νεογέννητό της
60 δευτερόλεπτα μετά τη γέννηση του μωρού,
κι ενώ ο ομφάλιος λώρος δεν είχε ακόμα κοπεί.
Δεν είχαν κανένα αποδεικτικό στοιχείο
ότι όντως πραγματοποιήθηκε οποιαδήποτε χορήγηση.
Οπότε, τι τιμωρούνταν; Ποιο ήταν το έγκλημα;
Κατάφερα να γεννήσω δύο υγιή μωρά.
Παρά τον μύθο και την επιστημονική παραπληροφόρηση.
Αλλά η οικογένειά μου χωρίστηκε.
Τα παιδιά μου πήγαν να μεγαλώσουν με συγγενείς, εκτός πολιτείας.
Καταρρακώθηκα.
Η δικαστής δεν αντιλαμβανόταν τι θα πει εθισμός,
δηλαδή, ότι δεν είχε επιλογή, δεν είχε τον έλεγχο.
Χρειαζόταν και ζήτησε βοήθεια.
Δεν κατάφερε να λάβει βοήθεια. Δεν της προσφέρθηκε ποτέ.
Δεν υπήρχε όταν τη ζητούσε.
Σχεδόν ταυτόχρονα,
μια λευκή νοσοκόμα, η Σίρλεϊ Μπράουν,
στην Ιατρική Σχολή της Νότιας Καρολίνας,
άρχισε να κάνει τεστ ναρκωτικών σε μαύρες ασθενείς της.
Και έψαχνε κρυφά έγκυες μαύρες γυναίκες για αποδείξεις χρήσης κοκαΐνης.
Θες να μου πεις πώς βρίσκεις τα ναρκωτικά;
Τα αγοράζεις; Τα ανταλλάζεις με σεξ;
Τι ερωτήσεις είναι αυτές;
Σε ποιον θα δώσεις τις απαντήσεις;
Οι απαντήσεις είναι για μένα.
Τις έδωσε στην αστυνομία
και βοήθησε την αστυνομία να βρει τις γυναίκες αυτές,
να τις πάρει από τα κρεβάτια τους,
είτε ενόσω ήταν ακόμα έγκυες είτε λίγο μετά τη γέννα,
ενώ ακόμα αιμορραγούσαν μετά τη γέννα των μωρών τους.
Ήταν μια συντονισμένη προσπάθεια ποινικοποίησης των γυναικών.
Μπορούσες να ποινικοποιήσεις τις μαύρες
ή σχεδόν κάθε γυναίκα,
λέγοντας ότι βλάπτει παιδιά. Και αυτό έκαναν τότε.
Σέριλ! Έλα έξω!
Μην αφήνεις το μωρό σου στον δρόμο.
Θα τη χτυπήσει κανείς.
Έχεις καθόλου σκόνη; Έχεις τίποτα; Θα σου πάρω πίπα.
Μην αφήνεις το παιδί σου στον δρόμο.
Η μέση κοινή γνώμη σχημάτισε την άποψη
ότι χρήση κρακ έκανε κυρίως αυτή η αρρωστημένη μαύρη γυναίκα
που αγαπούσε τα κρακ πιο πολύ από τα παιδιά της.
Ακόμα και υπό αυτό το πρίσμα, δεν της δόθηκε κανένα σχετικό πλαίσιο.
Ήταν σαν να εμφανίστηκε από το πουθενά,
μια χαμένη που κάνει κρακ και πετάει τα παιδιά της.
Δεν ξέρουμε τίποτα άλλο γι' αυτήν.
Να η ιστορία ενός κοριτσιού Που πουλιέται στον δρόμο
Θα μπορούσε να 'ναι η μαμά σου Μη γελάς
Η μαμά σου κάνει κρακ
Όχι η μαμά μου
Η μαμά σου κάνει κρακ
Μου λέτε ψέματα
Οι άνθρωποι που έκαναν κρακ διασύρθηκαν,
δίνοντας την εντύπωση στη χώρα
ότι αυτοί οι άνθρωποι ήταν εκτός ελέγχου
επειδή έκαναν χρήση αυτής της ουσίας.
"Αυτοί οι άνθρωποι δεν αξίζουν τη βοήθειά μας επειδή κάνουν χρήση αυτής της ουσίας.
Μπορούμε να τους αγνοήσουμε αυτούς τους ανθρώπους".
Γι' αυτό ήταν τόσο επικίνδυνο.
Η μαμά σου κάνει κρακ
Δεν ξέρετε τι λέτε
Η μαμά σου κάνει κρακ
Επειδή είναι πρεζόνι
Μόλις πεις ότι κάποιος κάνει κρακ,
δεν χρειάζεται να μιλήσεις για κάτι άλλο.
Δεν χρειάζεται να μιλήσεις για χαμένες δουλειές.
Δεν χρειάζεται να μιλήσεις για σεξουαλική κακοποίηση
και αυτοθεραπεία.
Δεν χρειάζεται να μιλήσεις για τίποτα.
Τα αγνοείς όλα αυτά.
Δεχτήκαμε ότι σε κάποιους ανθρώπους άξιζε να αγνοηθούν.
Κι αυτό συνέβη εν γνώσει μας.
Με το που εμφανίστηκε το κρακ,
χιλιάδες κάτοικοι του Μπρονξ
απαιτούν περισσότερη αστυνόμευση
για να διώξουν τους εμπόρους ναρκωτικών από τις γειτονιές τους.
Όχι στην ντόπα! Ναι στην ελπίδα!
Στη Φλόριντα διαδηλώνουν κατά των ναρκωτικών
και υπέρ της επιβολής του νόμου,
απευθυνόμενοι στους εμπόρους.
Φτάνει η ντόπα!
Μέρος της μαύρης κοινότητας λέει ότι κάτι πρέπει να γίνει.
Το κρακ σκοτώνει! Το κρακ σκοτώνει!
Στο Μαϊάμι, μετά από απαίτηση εκκλησιαστικών και κοινωνικών ομάδων,
η αστυνομία πρόσθεσε ειδικές περιπολίες για τον έλεγχο του κρακ.
-Χαίρεστε που τους βλέπετε; -Ναι, χαίρομαι.
Κάποιος πρέπει να κάνει κάτι.
Ε, ντιλερά! Σου μιλάω!
Οι μαύροι εδώ σε παρακολουθούν.
Ε, ντιλερά! Σου μιλάω!
Ο κόσμος φοβόταν. Δεν ήξερε τι άλλο να κάνει.
Όταν σε περιβάλλει τόσο πολλή βία,
τόσο πολλή ασχήμια…
Καταφεύγουν σε ό,τι νομίζουν ότι θα βάλει τέλος στην τρέλα.
Αν μπορούσα, θα έπαιρνα τα κλουβιά ενός τσίρκου,
θα έκλεινα μέσα τους εμπόρους ναρκωτικών και θα τους περιέφερα στις γειτονιές
για να δουν τα παιδιά τι θα πει αποβράσματα.
Αυτό είναι, αποβράσματα.
Ο τότε βουλευτής μας από το Χάρλεμ, ο Τσάρλι Ρέινγκελ,
λέει στον Ρόναλντ Ρέιγκαν
"Δεν κάνεις αρκετά για τη μαύρη κοινότητα.
Δεν νοιάζεσαι για μας".
Για να κερδίσεις έναν πόλεμο,
χρειάζεσαι πόρους, και οι πόροι στοιχίζουν.
Και δεν υπάρχει καμία αμφιβολία
ότι οι Αμερικανοί είναι έτοιμοι να πληρώσουν.
Κλειδώστε τους, μαζέψτε τους από τον δρόμο.
Δεν υπήρχε αμφιβολία τότε ότι η κοινότητα ήταν υποστηρικτική.
Και οι ιερείς…
έκαναν σαματά με τους πολιτικούς.
"Γιατί σε εκλέξαμε;" "Γιατί δεν είναι ασφαλείς οι δρόμοι μας;"
Μπορείς να αγοράσεις κρακ ενώ δεν μπορείς να αγοράσεις γάλα.
Λέω να καταδικαστούν ισόβια.
Φτάνει με το κρακ!
Θέλουμε πίσω το κτίριό μας!
Τέρμα τα ναρκωτικά! Τέρμα το κρακ!
Επικρατούσε τρέλα.
Οι γονείς παρακαλούσαν να φυλακιστούν τα ίδια τους τα παιδιά,
επειδή κυκλοφορούσαν έξω και διακινούσαν ναρκωτικά.
Ο κόσμος πρέπει να πάρει θέση, όπως εμείς.
Αν δεν θέλουν ναρκωτικά στη γειτονιά τους,
πρέπει να πάρουν θέση.
Η κοινότητα το θεωρεί λάθος,
οι πολιτικοί, Ρεπουμπλικάνοι και Δημοκρατικοί, το θεωρούν λάθος.
Ήταν βούτυρο στο ψωμί των πολιτικών.
Οι άπληστοι γλοιώδεις τύποι είναι που βγάζουν τα εκατομμύρια.
Τα παιδιά μας θα συνεχίσουν να εκτίθενται
σ' αυτό το νέο φρικτό κατασκεύασμα που αποκαλείται κρακ.
Η κοκαΐνη παλιά ήταν αποκλειστικό χόμπι των πλουσίων.
Τώρα αγοράζεται με χαρτζιλίκι.
Έχουμε 1986.
Επίκεινται εκλογές.
Όλα τα μέλη της Βουλής των Αντιπροσώπων ετοιμάζονται για επανεκλογή.
Και τώρα,
"Ο πόλεμος κατά των ναρκωτικών είναι μια ευκαιρία για να δείξω πόσο σκληρός είμαι".
Πρόεδρος της Βουλής είναι ο Τιπ Ο'Νιλ.
Και λέει "Θέλω ένα πλήρες νομοσχέδιο κατά των ναρκωτικών".
Και το θέλει σε τέσσερις βδομάδες,
ώστε τα μέλη να κάνουν εκστρατεία βάσει του τι έχουν επιτύχει.
Πόσο σκληροί φάνηκαν.
Πώς θα σταματήσουν αυτήν τη μάστιγα.
Αν ήταν στο χέρι μου,
θα έστελνα όλους τους εμπόρους ναρκωτικών στο Αλκατράζ,
για όλη τους τη ζωή και χωρίς το δικαίωμα επισκεπτηρίου.
Γενικά, είναι δύσκολο το κοινό να αντιληφθεί
πόσο χρόνο χρειάζεται από την κατάθεση ενός νομοσχεδίου μέχρι την έγκρισή του
από Βουλή και Γερουσία και την υπογραφή από τον πρόεδρο.
Στην Ουάσινγκτον μπορεί να πάρει χρόνια.
Αλλά ο Τιπ Ο'Νιλ θέλει να γίνει σε τέσσερις εβδομάδες.
Σ' εκείνο το χρονικό περιθώριο,
σχεδόν την τελευταία βδομάδα, προκύπτει το εξής
"Ας ορίσουμε ελάχιστες υποχρεωτικές ποινές και ας τιμωρήσουμε τους εμπόρους".
Με μεγάλη μου χαρά σήμερα υπογράφω τη νομοθεσία
που αντικατοπτρίζει την απόλυτη δέσμευση του αμερικανικού λαού
και της κυβέρνησής του να καταπολεμήσουν τα ναρκωτικά.
ΝΟΜΟΣ ΚΑΤΑ ΤΗΣ ΚΑΤΑΧΡΗΣΗΣ ΝΑΡΚΩΤΙΚΩΝ
Ήταν ο πιο άδικος ομοσπονδιακός νόμος που γράφτηκε ποτέ.
Όσον αφορά την κοκαΐνη σε σκόνη…
τα 100 γραμμάρια επισύρουν μια συγκεκριμένη ποινή,
ένα γραμμάριο κρακ επισύρει την ίδια ποινή.
Ένα πακετάκι ζάχαρης, όπως αυτά στα εστιατόρια, ζυγίζει ένα γραμμάριο.
Περιέχει μια πολύ μικρή ποσότητα.
Για πέντε τέτοιες ποσότητες κρακ προβλέπεται κάθειρξη από πέντε χρόνια
έως και 40 χρόνια, βάσει της νομοθεσίας που πέρασε.
Για πέντε γραμμάρια κρακ και 500 γραμμάρια κοκαΐνης…
προβλέπεται η ίδια ποινή.
Πολλοί σκέφτηκαν
"Αυτό μάλλον συνέβη
διότι το Κογκρέσο θεωρεί το κρακ 100 φορές πιο επικίνδυνο από την κοκαΐνη σε σκόνη".
Όχι.
Αυτό ήταν χαρακτηριστικό της βιασύνης με την οποία το γράψαμε.
Τόσο γρήγορα που δεν σκεφτήκαμε καν τι προσπαθούμε να πετύχουμε.
Ήταν λάθος.
Ήταν λάθος τεραστίων διαστάσεων.
Αυτό συνέβη το 1986.
Ο νόμος αυτός στοχοποιούσε τα βαποράκια.
Το 1988 επέκτειναν την εφαρμογή του νόμου
ώστε να συμπεριλάβει όποιον είχε στην κατοχή του κρακ-κοκαΐνη.
Η απόφαση στη νομοθεσία του 1988
να συνδεθεί η ελάχιστη υποχρεωτική ποινή
με την κατοχή μιας μικρής ποσότητας κρακ-κοκαΐνης
ήταν μέρος μιας ευρύτερης μεταστροφής και απόφαση
των αξιωματούχων της διακυβέρνησης Ρέιγκαν
να ποινικοποιήσουν τους χρήστες ναρκωτικών,
και ειδικότερα να ποινικοποιήσουν τους χρήστες κρακ.
Η σκέψη τότε ήταν…
ότι το κρακ χρησιμοποιούνταν…
πιο ανοιχτά στη μαύρη κοινότητα,
και ότι η κοκαΐνη ήταν ένα κρυφό ναρκωτικό
που έκανε ο κόσμος της μεσαίας τάξης χωρίς να κάνει κακό σε κανέναν.
Δεν λήστευαν, δεν σκότωναν, δεν έκλεβαν.
Επικεντρώθηκαν εκεί όπου συνέβαινε η μεγαλύτερη ζημιά για την κοινωνία.
Και ήταν υπερβολικό. Είναι σαφές ότι ήταν υπερβολικό.
Δεν υπήρχε δικαιολογία.
Και η καλύτερη απάντηση σε αυτό
είναι μια φράση που ακούγεται συχνά,
"Φαινόταν καλή ιδέα τότε".
Εγώ, ο Τζορτζ Χέρμπερτ Ουόκερ Μπους ορκίζομαι…
"Θα υπηρετώ πιστά το αξίωμα…"
Το 1989
οι δημοσκοπήσεις έδειχναν ότι τα ναρκωτικά
ήταν το νούμερο ένα θέμα που απασχολούσε την κοινή γνώμη.
Οπότε, ο Τζορτζ Μπους ανέλαβε το αξίωμα
υποσχόμενος να πάρει σκληρά μέτρα κατά των ναρκωτικών που μάστιζαν τη χώρα.
Φίλοι μου, έχουμε δουλειά.
Υπάρχουν κάποιοι που δεν μπορούν να απελευθερωθούν από εθισμούς κάθε είδους,
τα ναρκωτικά, τα επιδόματα, την εξαχρείωση που κυριαρχεί στις φτωχογειτονιές.
Θυμηθείτε ότι ο Τζορτζ Μπους ήταν αντιπρόεδρος του Ρέιγκαν.
Ήταν μάλιστα υπεύθυνος για τις ενέργειες κατά των ναρκωτικών
στον Λευκό Οίκο τα πρώτα χρόνια της διακυβέρνησης Ρέιγκαν.
Είχε κάθε λόγο να θέλει να δείξει
ότι θα ήταν πιο σκληρός από όλους.
Υπάρχουν λίγα ξεκάθαρα ζητήματα
ενάντια στα οποία ως κοινωνία πρέπει να ορθώσουμε το ανάστημά μας ενωμένοι
και να εκφράσουμε τη μη ανοχή μας.
Και το πιο προφανές είναι τα ναρκωτικά.
Πρέπει να γίνουν…
και να ειπωθούν πολλά.
Σας δίνω τον λόγο μου, όμως, αυτή η μάστιγα θα εξαφανιστεί!
Η προσοχή εκ μέρους της πολιτικής για τα ναρκωτικά και το κρακ αυξανόταν.
Τα ναρκωτικά έγιναν ο αντίποδας του αμερικανικού τρόπου ζωής.
Τα ναρκωτικά είναι ο εχθρός που πρέπει να καταστρέψουμε.
Δούλευα στη Δίωξη Ναρκωτικών.
Μια μέρα μου ζήτησαν να αγοράσω ναρκωτικά μπροστά από τον Λευκό Οίκο.
Και φώναξα έναν από τους ντίλερ που συνεργαζόμουν.
Είπα "Έλα στον Λευκό Οίκο".
Είπε "Πού σκατά είναι αυτό;"
Χρειάστηκε να του πω πώς να έρθει.
Όταν ήρθε, καθίσαμε σ' ένα παγκάκι στο πάρκο.
Μου έδωσε τα ναρκωτικά, του έδωσα τα λεφτά.
Από πίσω έβλεπες κόσμο να μπαίνει στον Λευκό Οίκο.
Όλοι συμφωνούμε ότι η πιο σοβαρή απειλή για το έθνος μας είναι τα ναρκωτικά.
Ήταν η πρώτη φορά που ο πρόεδρος Μπους
απευθυνόταν με τηλεοπτικό διάγγελμα στον λαό.
Θυμάμαι που το έβλεπα και…
ο πρόεδρος κρατούσε…
κάτι που κανείς δεν περίμενε.
Αυτό…
Αυτό είναι κρακ-κοκαΐνη.
Κατασχέθηκε λίγες μέρες πριν από αστυνομικούς της Δίωξης
σε ένα πάρκο απέναντι από τον Λευκό Οίκο.
Ιδού, ο Τζορτζ Μπους κρατάει τα ναρκωτικά που αγόρασα, στην τηλεόραση.
Πήγα να πέσω από την καρέκλα.
Ήταν απίστευτο. Δεν το πίστευα.
Επειδή ήταν στημένο.
Μοιάζει αθώο, σαν ζαχαρωτό.
Αλλά μετατρέπει τις πόλεις μας σε εμπόλεμες ζώνες.
Ήταν μια υπόθεση πολιτικού θεάτρου.
Ο Λευκός Οίκος χειραγωγεί ένα πραγματικά νέο παιδί…
για πολιτικούς σκοπούς ώστε να πετύχει αυτό που θέλει και να εκφράσει θέση.
Πλέον οι κανόνες έχουν αλλάξει.
Αν πουλάς ναρκωτικά, θα σε πιάσουν.
Κι όταν σε πιάσουν, θα σου ασκηθεί δίωξη.
Κι όταν καταδικαστείς, θα πας φυλακή.
Ο Λευκός Οίκος παραδέχτηκε σήμερα ότι όσα είδαμε
στην ομιλία του προέδρου Μπους για τον πόλεμο κατά των ναρκωτικών
ήταν αποτέλεσμα παγίδας από αστυνομικούς της Δίωξης.
Πήγε και πούλησε ναρκωτικά μπροστά από τον Λευκό Οίκο.
Αυτό είναι η ουσία.
Αυτό έκανε και γι' αυτό τον συνέλαβαν.
Ελπίζω να συνελήφθη γι' αυτό. Δεν ξέρω.
Δεν μπορώ να τον λυπηθώ.
Αυτός ο έφηβος που είχε καθαρό μητρώο, που δεν είχε κανένα ιστορικό βίας,
κατέληξε να περάσει σχεδόν δέκα χρόνια σε ομοσπονδιακή φυλακή.
Φαίνεται ότι οι πόλεις χάνουν τον πόλεμο κατά των ναρκωτικών
καθώς η αστυνομία της Νέας Υόρκης έθαψε έναν δικό της σήμερα.
Ο 22χρονος Έντουαρντ Μπερν πυροβολήθηκε και σκοτώθηκε την Παρασκευή το πρωί.
Η ιστορία του Έντι Μπερν ήταν σοβαρή υπόθεση.
Ένας πρωτάρης αστυνομικός δολοφονείται από εμπόρους ναρκωτικών.
Απλώς καθόταν στο περιπολικό. Και δεν έκανε τίποτα.
Αν ο γιος μας ο Έντι, που καθόταν στο περιπολικό,
εκπροσωπώντας και προστατεύοντάς μας…
σκοτώθηκε έτσι…
από αποβράσματα…
τότε, κανείς μας δεν είναι ασφαλής.
Αυτό που συνέβη στον Λεν Μπάιας τράβηξε την προσοχή.
Δεν έγινε κάποια ουσιαστική ενέργεια από την αστυνομία.
Αλλά μετά τη δολοφονία του Έντουαρντ Μπερν στο Κουίνς,
η στάση τους ήταν "Σκοτώσατε αστυνομικό μας γι' αυτό;
Τώρα θα δείτε, όλο το έθνος θα το νιώσει".
Είναι υπόσχεση.
Οι σκοτωμοί πρέπει να σταματήσουν και θα σταματήσουν.
Δεν έχω τίποτα, ρε φίλε!
Ένας φόνος άλλαξε όλα τα αστυνομικά τμήματα στην Αμερική.
Οι αστυνομικοί τρελάθηκαν.
Παλάβωσαν.
Δημιούργησαν μια νέα ειδική ομάδα που αποκαλούσαν ΤΝΤ.
Η Ομάδα Ναρκωτικών του νότιου Μανχάταν
συνέλαβε αρκετούς χρήστες ναρκωτικών που αγόραζαν κρακ στο πάρκο.
Μάζεψαν όσους μπάτσους μπορούσαν,
τους έριξαν σ' αυτήν τη μονάδα, παρίσταναν τους χρήστες κι έκαναν συλλήψεις.
Εμείς αστυνομία, εσύ συλλαμβάνεσαι.
Η πλειοψηφία των χρηστών κρακ ήταν λευκοί,
αλλά πολλοί που εμπλέκονταν στη διακίνηση δεν ήταν λευκοί.
Και η αστυνομία στόχευε συγκεκριμένα
σε μη λευκούς που εμπλέκονταν σ' αυτήν την παραοικονομία.
Λήψη δραστικών μέτρων από την αστυνομία για το κρακ.
Έκαναν μεγάλες επιχειρήσεις-σκούπα.
Η μεγαλύτερη επιχείρηση-σκούπα σε μία μόνο γειτονιά.
Κι όταν σου την έπεφταν και σε άρπαζαν,
αν έβρισκαν δέκα κρακ πάνω σε κάποιον, κι εσύ δεν είχες τίποτα,
θα μοίραζαν πέντε σε αυτόν και πέντε σ' εσένα.
Αστυνομία!
Έρχονταν στη γειτονιά για εκδίκηση.
-Εντάξει! -Πέσε κάτω!
Κάτω! Πέσε στα τέσσερα!
Από εκεί και πέρα, όλα άλλαξαν.
Σου έβαζαν χειροπέδες και σε έχωναν μέσα.
Σταματούσαν τα παιδιά στον δρόμο και τους έκαναν σωματικό έλεγχο.
Τους πετούσαν σ' ένα περιπολικό.
Τους είχαν υπό κράτηση για τρεις-τέσσερις μέρες
χωρίς κανείς να ξέρει πού βρίσκονται.
Έλεγαν "Πουλάς ναρκωτικά, θα πας φυλακή".
Για 15, 20, 30 χρόνια. Δεν έχει σημασία.
Ειδικά αν είσαι μαύρος.
Η αστυνομία…
δεν ξέρει τι διάολο κάνει.
Γιατί δεν μπορεί να ξεχωρίσει το καλό από το κακό.
Όλοι είστε ίδιοι και κάνετε τα ίδια.
Θα λάβετε την ίδια μεταχείριση.
Με συνέλαβαν για κατοχή ελεγχόμενης ουσίας.
Αυτή η ουσία ήταν το κρακ.
Θυμάμαι να μου τραβάνε το πόδι στις 3:00 το πρωί
και να με ξυπνάνε να ντυθώ για να με στείλουν φυλακή.
Εμένα και περίπου 70 ακόμα γυναίκες.
Μας έβαλαν σ' ένα μεγάλο δωμάτιο και μας έβγαλαν τα ρούχα.
Έλεγξαν κάθε σημείο του σώματός μας.
Και μετά μας αλυσόδεσαν όλες μαζί και μας έβαλαν σ' ένα λεωφορείο.
Νωρίς το πρωί.
Και μας πήγαν σ' ένα μέρος που δεν είχα ξαναπάει.
Δεν ήξερα πού πάω.
Και στη διαδρομή, αναλογίζομαι τους προγόνους μου.
Και σκέφτομαι "Έχουμε κάνει κάποια πρόοδο;"
ΠΡΟΕΔΡΙΚΗ ΟΡΚΩΜΟΣΙΑ ΜΠΙΛ ΚΛΙΝΤΟΝ
Κυρίες και κύριοι,
ο πρόεδρος των Ηνωμένων Πολιτειών Αμερικής,
Γουίλιαμ Τζέφερσον Κλίντον.
Ο Μπους έπαιξε σημαντικό ρόλο θέτοντας τις βάσεις,
αλλά ο Κλίντον έπρεπε να γίνει πιο σκληρός,
γιατί έτσι πάει.
Όλοι γίνονται πιο σκληροί.
ΚΕΦΑΛΑΙΟ ΟΓΔΟΟ ΠΙΟ ΣΚΛΗΡΟΣ
Θα έχουμε τα μέσα με τα οποία μπορούμε να εγγυηθούμε πιο βέβαιη τιμωρία.
Θα βάλουμε 100.000 αστυνομικούς στους δρόμους, αύξηση κατά 20%.
Πάμε! Γρήγορα!
Ο πόλεμος κατά των ναρκωτικών μετέτρεψε την αστυνομία σε στρατό.
Μείνε εκεί που είσαι. Ακίνητος!
Δεκάδες εκατομμύρια δολάρια από το Κογκρέσο
πηγαίνουν σε ελικόπτερα και στη στρατιωτικοποίηση της αστυνομίας.
Η αστυνόμευση αναδιαμορφώνεται,
οι αστυνομικοί της γειτονιάς μετατρέπονται σε ελίτ, χρηματοδοτούμενες μονάδες
στους οποίους παρέχονται πόροι και ειδικές εξουσίες.
Αρχίζουμε να βλέπουμε ένα νέο επίπεδο επένδυσης
στη στοχοποίηση των μη λευκών με χαμηλά εισοδήματα…
με αστυνόμευση και παρακολούθηση,
ενώ οι ποινές γίνονται πιο αυστηρές και τιμωρητικές.
Είναι μέσα η γυναίκα και τα παιδιά μου.
Θεέ μου!
Ο ομοσπονδιακός προϋπολογισμός για τα ναρκωτικά φτάνει τα 12 δις.
Έξαπλάσιος από όταν ξεκίνησε ο Ρέιγκαν,
και συνεχίζει να ανεβαίνει.
Όταν υπογράψω αυτό το νομοσχέδιο,
θα κάνουμε μαζί ένα μεγάλο βήμα
για να επαναφέρουμε τους νόμους της χώρας μας
στο επίπεδο των αξιών μας.
Το νομοσχέδιο του 1994 προβλέπει κι άλλους αστυνομικούς στους δρόμους
και όχι μόνο στις μεγάλες πόλεις, όπως η Νέα Υόρκη και το Σικάγο,
αλλά και σε μικρότερες, όπως η Ιντιάνα, το Φλιντ, το Στόκτον, στην Καλιφόρνια.
Δεκάδες εκατομμύρια δολάρια δόθηκαν για την επέκταση του σωφρονιστικού συστήματος.
Και τότε αρχίσαμε να βλέπουμε ραγδαία αύξηση
του πληθυσμού των φυλακών στις ΗΠΑ.
Τα ποσοστά φυλάκισης εκτινάσσονται υπό την προεδρία Κλίντον.
Αλλά τότε…
περίπου την ίδια εποχή, ο κόσμος αρχίζει να εκφράζει ανησυχία
ότι οι άνθρωποι που συλλαμβάνονται για κρακ
είναι σχεδόν αποκλειστικά μαύροι.
Τα δύο τρίτα των χρηστών ήταν λευκοί.
Όμως, μεταξύ του νόμου κατά της χρήσης ναρκωτικών το 1988
και του νομοσχεδίου του Κλίντον κατά της εγκληματικότητας το 1994,
δεν είχε καταδικαστεί ούτε ένας λευκός
για αδίκημα σχετιζόμενο με το κρακ στο Λος Άντζελες.
ΜΑΥΡΟΙ ΚΡΑΤΟΥΜΕΝΟΙ ΓΙΑ ΑΔΙΚΗΜΑΤΑ ΠΟΥ ΣΧΕΤΙΖΟΝΤΑΙ ΜΕ ΝΑΡΚΩΤΙΚΑ
ΑΥΞΗΣΗ 707%
Υπάρχει τεράστια κατακραυγή στην κοινότητα των Αφροαμερικανών
για τις μαζικές φυλακίσεις
αλλά και για τη ζημιά που προκλήθηκε από την οικονομία του κρακ.
ΛΟΣ ΑΝΤΖΕΛΕΣ
Μεγάλο μέρος του θυμού επικεντρώθηκε στη CIA
και στον ρόλο που έπαιξε στη δημιουργία της κρίσης του κρακ.
Δεν έχει καμία διαφορά.
Είτε το μετέφεραν οι ίδιοι
είτε έκαναν τα στραβά μάτια όταν το μετέφερε άλλος,
είναι το ίδιο ένοχοι.
Θα φροντίσω κάποιος να πληρώσει για ό,τι έκαναν
στην κοινότητά μου και στους δικούς μου.
Πιστεύω ότι εμπλέκεται η CIA.
Η CIA είναι μπλεγμένη σε οτιδήποτε άσχημο έχει συμβεί
τα τελευταία 20 με 30 χρόνια.
Πρέπει να ξυπνήσεις!
Η επιδημία κρακ επηρέασε το επίπεδο φτώχειας,
το επίπεδο ασφάλειας των κοινοτήτων.
Επηρεάστηκε η υγεία των ανθρώπων.
Οι ζωές των ανθρώπων τέλειωναν ή άλλαζαν.
Κόσμος έχασε την ελευθερία του.
Δεν φέρνω ναρκωτικά στη χώρα.
Υπάρχουν υψηλά ιστάμενα πρόσωπα
-που το κάνουν αυτό. -Μάλλον.
Είναι, επομένως, κατανοητό
γιατί μια κοινότητα που επηρεάστηκε τόσο δυσανάλογα
ξεσηκώνεται αηδιασμένη και τρομοκρατημένη
με αφορμή οποιοδήποτε στοιχείο που φανερώνει εμπλοκή της κυβέρνησης των ΗΠΑ
στην εισαγωγή ναρκωτικών στην κοινότητά τους.
Το Λος Άντζελες ήταν το επίκεντρο του κρακ τις δεκαετίες του '80 και του '90.
Μεγάλο μέρος της οργής του Λος Άντζελες εξαπλώνεται και στην υπόλοιπη χώρα
και το Λος Άντζελες γίνεται το επίκεντρο της οργάνωσης.
Κι αυτή η οργάνωση αναγκάζει εν τέλει τον επικεφαλής της CIA, τον Τζον Ντόιτς,
να πάει στο Λος Άντζελες και να μιλήσει σε ένα σχολείο στο Γουάτς.
Ο διευθυντής της CIA βρέθηκε σήμερα στο Λος Άντζελες,
σε μια προσπάθεια να διαψεύσει καταγγελίες που θέλουν τη CIA
να έχει συνωμοτήσει για την εξάπλωση του κρακ στις φτωχογειτονιές της Αμερικής.
Είναι η στιγμή που η κοινότητα έρχεται αντιμέτωπη με τη CIA.
Στο Μπάλντγουιν Βίλατζ όπου μένω δεν υπάρχουν δουλειές για τα παιδιά.
Τα παιδιά μας είναι εμπορεύματα.
Περιφέρονται από φυλακή σε φυλακή.
Επιστρέφουν στον δρόμο
και στιγματίζονται για το υπόλοιπο της ζωής τους.
Είμαστε κουρασμένοι, πληγωμένοι και θυμωμένοι.
Δώστε μας εξηγήσεις.
Εσείς, ο πρόεδρος και όλοι οι άλλοι θα έπρεπε να είστε έξαλλοι…
και να πείτε "Πώς έφτασε εδώ αυτό το καρκίνωμα;
Πώς συνέβη αυτό;"
Πλέον όλοι ξέρουμε ότι η κυβέρνηση των ΗΠΑ και η CIA υποστήριξαν
την προσπάθεια των Κόντρας να ανατρέψουν
τους Σαντινίστας στη Νικαράγουα στα μέσα της δεκαετίας του '80.
Τώρα λέγεται ότι η CIA βοήθησε τους Κόντρας να μαζέψουν χρήματα για όπλα
εισάγοντας κρακ-κοκαΐνη στην Καλιφόρνια.
Πρόκειται για φρικτή κατηγορία.
Και δεν πρόκειται να μείνει αναπάντητη.
Ζήτησα από τον γενικό επιθεωρητή της CIA να διεξαγάγει πλήρη έρευνα.
Νομίζω ότι είναι προφανές
πως στην αίθουσα αυτή επικρατεί πόνος, θυμός
και πάνω απ' όλα δυσπιστία.
Πώς να βασιστούμε σε μια έρευνα
που θα διεξαχθεί από κάποιον υπάλληλο της κυβέρνησης
με σκοπό να ερευνηθούν οι παρατυπίες της CIA;
Μαλακίες, φίλε μου.
Μισό λεπτό.
Ο γενικός επιθεωρητής της CIA έγραψε μια εκτενή αναφορά.
Και όντως περιείχε μια σειρά νέων αποκαλύψεων
σχετικά με το κατά πόσο η CIA είτε εθελοτυφλούσε,
είτε ήξερε, είτε συνεργαζόταν με λαθρέμπορους ναρκωτικών
στην προσπάθειά τους να ανατρέψουν τους Σαντινίστας.
Η διακυβέρνηση Ρέιγκαν δεν ενδιαφερόταν τόσο για την εισαγωγή κοκαΐνης στη χώρα
όσο για τη διεξαγωγή ενός παράνομου παραστρατιωτικού πολέμου
εναντίον μιας μικρής χώρας στην Κεντρική Αμερική
που στην ουσία δεν συνιστούσε καμία απειλή
για την ασφάλεια των ΗΠΑ.
Τα ναρκωτικά, από την άλλη, συνιστούν απειλή.
Εφόσον πολεμάς τα ναρκωτικά,
δεν πολεμάς και τους ανθρώπους που τα προμηθεύουν;
Ή πολεμάς μόνο τα θύματα του πολέμου κατά των ναρκωτικών;
Αυτή ήταν η υποκρισία.
Και δυστυχώς… δεν αντιμετωπίστηκε ποτέ.
Άνθρωποι πέθαναν. Κοινότητες καταστράφηκαν.
Δεν έγινε τίποτα ποτέ.
Αφήσαμε τις κοινότητες των μη λευκών να καταστραφούν.
Καταδικάστηκα σε φυλάκιση έξι φορές.
Φανταζόσουν ότι κάποιος θα έλεγε…
ότι δεν έχεις πρόβλημα εγκληματικής συμπεριφοράς,
ότι έχεις πρόβλημα με το αλκοόλ ή με τα ναρκωτικά.
Και υπάρχει βοήθεια γι' αυτό.
Αλλά ποτέ δεν μου προσφέρθηκε βοήθεια.
Διαβάζω τις εφημερίδες σήμερα…
και βλέπω την προσέγγιση στη χρήση οπιοειδών,
αντιμετωπίζεται ως θέμα υγείας.
Όχι ως έγκλημα.
Είμαι 21 χρόνια καθαρή.
Δεν μου άξιζε μια θεραπεία;
Συγγνώμη.
Εδώ και…
είκοσι περίπου χρόνια…
πάσχω από διαταραχή μετατραυματικού στρες.
Ξεκίνησε όταν με πυροβόλησαν.
Πού και πού, μπορεί να υποστώ διπολικό επεισόδιο.
Κάποιες εναλλαγές διάθεσης.
Έχω άγχος.
Υπάρχουν πράγματα που πρέπει να διαχειριστώ
εξαιτίας των επιλογών που έκανα.
Ναι.
Με πυροβόλησαν το 1988.
Πέντε φορές.
Μπήκα φυλακή για τρία χρόνια.
Με έβαλαν μέσα για κατοχή όπλων και ναρκωτικών.
Έχασα τον εαυτό μου.
Έχω πολλές τύψεις
για τον ρόλο που έπαιξα την εποχή του κρακ.
Έχασα πολλούς φίλους.
Πολλούς φίλους, σχεδόν όλους.
Έχασα τη δουλειά μου.
Έχασα το σπίτι μου.
Με έκανε να χάσω τα πάντα. Τα πάντα. Και…
Έφτασα σε σημείο να μη με νοιάζει πια.
Ειδικά αφότου ζήτησα από την αδερφή μου να πάρει τα κορίτσια μου.
Με μετέτρεψε από το άτομο που ήμουν
σε αυτό που είμαι τώρα.
Θεέ μου.
Σκέφτομαι τα ξαδέρφια μου.
Τους φίλους μου…
που μπήκαν στο σύστημα
πριν από τα 18…
εξαιτίας αυτού που λέμε "κρακ".
Υπάρχει ένα γνωμικό.
Γύρισα στην παλιά μου γειτονιά και φώναξα "Πού είναι οι φίλοι μου;"
Και η ηχώ μου απάντησε
"Πού είναι οι φίλοι μου;"
Ο πόλεμος κατά των ναρκωτικών κόστισε σχεδόν ένα τρις δολάρια.
Ο πληθυσμός στις φυλακές εκτοξεύτηκε
από περίπου 300.000 το 1980 σε πάνω από δύο εκατομμύρια σήμερα.
Υποτιτλισμός: Δέσποινα Πασσαλή